ПСАЛТИРЬ

Псалтирь

Псалмы, употребляемые на богослужениях

Утреня: Начало: 19, 20. Шестопсалмие: 3, 37, 62, 87, 102, 142. Перед каноном: 50. Хвалительные псалмы: 148, 149, 150.

Часы: Первый: 5, 89, 100. Третий: 16, 24, 50.

Шестой: 53, 54, 90. Девятый: 83, 84, 85.

Вечерня: Предначинательный псалом: 103, "Блажен муж:" 1. На "Господи воззвах:" 140, 141, 129, 116. В конце вечерни: 33(только Великим постом).

Повечерие: 4, 6, 12, 69, 90, 142.

Перед причащением: 22, 23, 115.

Литургия: 102, 145.

Погребение: 118.

Молебны: о болящем: 70, благодарственный: 117, новый год: 64, путешествующим: 120, просительный молебен: 142.

Псалмы по содержанию

Благодарственные и хвалебные: 33, 65, 66, 91, 95, 96, 102, 103, 116, 144, 145, 149, 150.

Прославляющие Бога: 8, 17, 18, 92, 97, 102, 103.

Назидательные: 1, 40, 32, 45, 84, 89, 100, 110, 111, 126, 140.

Изливающие скорбь: 3, 12, 16, 37, 54, 87, 141, 142.

Выражающие надежду на Бога: 5, 14, 22, 53, 85, 90, 111, 120 , 124, 137, 139.

Просящие о защите и помощи: 3, 4, 24, 40, 54, 69, 83, 85, 90, 142.

Покаянные: 38, 50.

Выражающие радость: 32, 83, 114.

Псалом 1

Блажен муж, иже не иде на совет нечестивых, и на пути грешных не ста, и на седалищи губителей не седе; но в законе Господни воля eго, и в законе eго поучится день и нощь. И будет яко древо насажденое при исходищих вод, eже плод свой даст во время свое, и лист eго не отпадет; и вся, eлика аще творит, успеет. Не тако нечестивiи, не тако; но яко прах, eгоже возметает ветр от лица земли. Сего ради не воскреснут нечестивiи на суд, ниже грешницы в совет праведных. Яко весть Господь путь праведных, и путь нечестивых погибнет.

Псалом 2.

Вскую шаташася языцы, и людiе поучишася тщeтным? Предсташа царiе земстiи, и князи собрашася вкупе на Господа и на христа eго. Расторгнем узы их и отвержем от нас иго их. Живый на небесех посмеется им, и Господь поругается им. Тогда возглаголет к ним гневом своим и яростiю своею смятет я; аз же поставлен eсмь царь от него над Сiоном, горою святою eго, возвещаяй повеленiе Господне. Господь рече ко мне; сын мой eси ты, аз днесь родих тя; проси от менe, и дам ти языки достоянiе твое, и одержанiе твое концы земли; упасеши я жезлом железным, яко сосуды скудeльничи сокрушиши я. И ныне, царiе, разумейте, накажитеся вси судящiи земли. Работайте Господеви со страхом, и радуйтеся eму со трепетом. Прiимите наказанiе, да не когда прогневается Господь, и погибнете от пути праведнаго, eгда возгорится вскоре ярость eго; блажени вси надеющiися нань.

Псалом 3.

Господи, что ся умножиша стужающiи ми? мнози востают на мя, мнози глаголют души моей; несть спасенiя eму в Бозе eго. Ты же, Господи, заступник мой eси, слава моя, и возносяй главу мою. Гласом моим ко Господу воззвах, и услыша мя от горы святыя своея. Аз уснух, и спах, востах, яко Господь заступит мя. Не убоюся от тем людiй, окрест нападающих на мя. Воскрсни, Господи, спаси мя, Боже мой; яко ты поразил eси вся враждующыя ми всуе, зубы грешников сокрушил eси. Господне eсть спасенiе, и на людех твоих благвенiе твое.

Псалом 4.

Внегда призвати ми, услыша мя Бог правды моея; в скорби распространил мя eси; ущедри мя и услыши молитву мою. Сынове человечестiи, доколе тяжкосердiи? вскую любите суету и ищете лжи? И уведите, яко удиви Господь преподобнаго своего. Господь услышит мя, внегда воззвати ми к нему. Гневайтеся, и не согрешайте, яже глаголете в сердцах ваших, на ложах ваших умилитеся; пожрите жертву правды и уповайте на Господа. Мнози глаголют; кто явит нам благая? знаменася на нас свет лица твоего, Господи. Дал eси веселiе в сердцы моем; от плода пшеницы, вiна и eлеа своего умножишася; в мире вкупе усну и почiю, яко ты, Господи, eдинаго на упованiи вселил мя eси.

Псалом 5.

Глаголы моя внуши, Господи, разумей званiе мое. Вонми гласу моленiя моего, царю мой и Боже мой; яко к тебе помолюся, Господи. Заутра услыши глас мой; заутра предстану ти, и узриши мя; яко Бог не хотяй беззаконiя ты eси; не приселится к тебе лукавнуяй, ниже пребудут беззаконницы пред oчима твоима; возненавидел eси вся делающыя беззаконiе. погубиши вся глаголющыя лжу; мужа кровей и льстива гнушается Господь. Аз же множеством милости твоея вниду в дом твой, поклонюся ко храму святому твоему, в страсе твоем. Господи, настави мя правдою твоею, враг моих ради исправи пред тобою путь мой. Яко несть во устех их истины, сердце их суетно, гроб отверст гортань их, языки своими льщаху. Суди им, Боже, да отпадут от мыслей своих; по множеству нечестiя их изрини я, яко преогорчиша тя, Господи. И да возвеселятся вси уповающiи на тя, во век возрадуются, и вселишися в них; и похвалятся о тебе любящiи имя твое. Яко ты благословиши праведника, Господи, яко oружiем благоволенiя венчал eси нас.

Псалом 6.

Господи, да не яростiю твоею обличиши мене, ниже гневом твоим накажеши мене. Помилуй мя, Господи, яко немощен eсмь; изцели мя, Господи, яко смятошася кости моя, и душа моя смятеся зело; и ты, Господи, доколе? Обратися, Господи, избави душу мою, спаси мя ради млти твоея; яко несть в смерти поминаяй тебе, во аде же кто исповестся тебе? Утрудихся воздыханiем моим, измыю на всяку нощь ложе мое, слезами моими постелю мою омочу. Смятеся от ярости oко мое, обетшах во всех вразех моих. Отступите от менe, вси делающiи беззаконiе, яко услыша Господь глас плача моего, услыша Господь моленiе мое, Господь молитву мою прiят. Да постыдятся и смятутся вси врази мои, да возвратятся и устыдятся зело вскоре.

Псалом 7.

Господи Боже мой, на тя уповах, спаси мя от всех гонящих мя и избави мя; да не когда похитит яко лев душу мою, не сущу избавляющу, ниже спасающу. Господи Боже мой, аще сотворих сiе, аще eсть неправда в руку моeю, аще воздах воздающым ми зла, да отпаду убо от враг моих тощ; да поженет убо враг душу мою, и да постигнет, и поперет в землю живот мой, и славу мою в персть вселит. Воскресни, Господи, гневом твоим, вознесися в концах враг твоих, и востани, Господи Боже мой, повеленiем, имже заповедал eси, и сонм людiй обыдет тя; и о том на высоту обратися. Господь судит людем; суди ми, Господи, по правде моей и по незлобе моей на мя. Да скончается злоба грешных, и исправиши праведнаго, испытаяй сердца и утробы, Боже, праведно. Помощь моя от Бога, спасающаго правыя сердцем. Бог судитель праведн, и крепок, и долготерпелив, и не гнев наводяй на всяк день. Аще не обратитеся, oружiе свое очистит, лук свой напряже, и уготова и, и в нем уготова сосуды смeртныя, стрелы своя сгараeмым содела. Се, боле неправдою, зачат болезнь и роди беззаконiе; ров изры и ископа и, и падет в яму, юже содела. Обратится болезнь eго на главу eго, и на верх eго неправда eго снидет. Исповемся Господеви по правде eго и пою имени Господа вышняго.

Псалом 8.

Господи Господь наш, яко чудно имя твое по всей земли, яко взятся великолепiе твое превыше небес. Из уст младенeц и ссущих совершил eси хвалу, враг твоих ради, eже разрушити врага и местника. Яко узрю небеса, дела пeрст твоих, луну и звезды, яже ты основал eси; что eсть человек, яко помниши eго? или сын человечь, яко посещаеши eго? Умалил eси eго малым чим от ангел, славою и честiю венчал eси eго; и поставил eси eго над делы руку твоeю, вся покорил eси под нозе eго; oвцы и волы вся, eще же и скоты польскiя, птицы небeсныя и рыбы морскiя, преходящыя стeзи морскiя. Господи Господь наш, яко чудно имя твое по всей земли.

Псалом 9.

Исповемся тебе, Господи, всем сердцем моим, повем вся чудеса твоя. Возвеселюся и возрадуюся о тебе, пою имени твоему, вышнiй. Внегда возвратитися врагу моему вспять, изнемогут и погибнут от лица твоего. Яко сотворил eси суд мой и прю мою; сел eси на престоле, судяй правду. Запретил eси языком, и погибе нечестивый; имя eго потребил eси в век и в век века. Врагу оскудеша oружiя в конец, и грады разрушил eси; погибе память eго с шумом. И Господь во век пребывает, уготова на суд престол свой; и той судити имать вселенней в правду, судити имать людем в правоте. И бысть Господь прибежище убогому, помощник во благовременiих, в скорбех. И да уповают на тя знающiи имя твое, яко не оставил eси взыскающих тя, Господи. Пойте Господеви, живущему в Сiоне, возвестите во языцех начинанiя eго; яко взыскаяй крови их помяну, не забы званiя убогих. Помилуй мя, Господи, виждь смиренiе мое от враг моих, возносяй мя от врат смертных; яко да возвещу вся хвалы твоя во вратех дщере Сiони; возрадуемся о спасенiи твоем. Углебоша языцы в пагубе, юже сотвориша; в сети сей, юже скрыша, увязе нога их. Знаемь eсть Господь судьбы творяй; в делех руку своeю увязе грешник. Да возвратятся грешницы во ад, вси языцы забывающiи Бога. Яко не до конца забвен будет нищiй, терпенiе убогих не погибнет до конца. Воскрсни, Господи, да не крепится человек, да судятся языцы пред тобою. Постави, Господи, законоположителя над ними, да разумеют языцы, яко человецы суть. Вскую, Господи, отстоя далече, презираеши во благовременiих, в скорбех? Внегда гордитися нечестивому, возгарается нищiй; увязают в советех, яже помышляют. Яко хвалимь eсть грешный в похотех души своея, и обидяй благословимь eсть. Раздражи Господа грешный; по множеству гнева своего не взыщет; несть Бога пред ним. Оскверняются путiе eго на всяко время; отемлются судьбы твоя от лица eго; всеми враги своими обладает. Рече бо в сердцы своем; не подвижуся от рода в род без зла; eгоже клятвы уста eго полна суть, и горести и льсти; под языком eго труд и болезнь. Приседит в ловителстве с богатыми в тайных, eже убити неповиннаго; oчи eго на нищаго призираете. Ловит в тайне яко лев во ограде своей, ловит eже восхитити нищаго, восхитити нищаго, внегда привлещи и в сети своей. Смирит eго; преклонится и падет, внегда eму обладати убогими. Рече бо в сердцы своем; забы Бог, отврати лице свое, да не видит до конца. Воскрсни, Господи Боже мой, да вознесется рука твоя, не забуди убогих твоих до конца. Чесо ради прогнева нечестивый Бога? рече бо в сердцы своем; не взыщет. Видиши, яко ты болезнь и ярость смотряеши, да предан будет в руце твои; тебе оставлен eсть нищiй, сиру ты буди помощник. Сокруши мышцу грешному и лукавому; взыщется грех eго и не обрящется. Господь царь во век и в век века; погибнете, языцы, от земли eго. Желанiе убогих услышал eси, Господи, уготованiю сердца их внят ухо твое. Суди сиру и смирену, да не приложит ктому величатися человек на земли.

Псалом 10.

На Господа уповах, како речете души моей; превитай по горам, яко птица? Яко се, грешницы налякоша лук, уготоваша стрелы в туле, состреляти во мраце правыя сердцем. Зане яже ты совершил eси, oни разрушиша; праведник же что сотвори? Господь во храме святем своем. Господь, на небеси пртол eго; oчи eго на нищаго призираете, вежди eго испытаете сыны человечeскiя. Господь испытает праведнаго и нечестиваго; любяй же неправду ненавидит свою душу. Одождит на грешники сети; oгнь и жупел, и дух бурен часть чаши их. Яко праведн Господь и правды возлюби; правоты виде лице eго.

Псалом 11.

Спаси мя, Господи, яко оскуде преподобный; яко умалишася истины от сынов человеческих. Суeтная глагола кiйждо ко искреннему своему; устне льстивыя в сердцы, и в сердцы глаголаша злая. Потребит Господь вся устны льстивыя, язык велеречивый, рекшыя; язык наш возвеличим, устны наша при нас суть; кто нам Господь eсть? Страсти ради нищих и воздыханiя убогих ныне воскрсну, глет Господь; положуся во спасенiе, не обинюся о нем. Словеса Господня словеса чиста, сребро разжжено, искушено земли, очищено седмерицею. Ты, Господи, сохраниши ны и соблюдеши ны от рода сего и во век. Окрест нечестивiи ходят; по высоте твоей умножил eси сыны человечeскiя.

Псалом 12.

Доколе, Господи, забудеши мя до конца? доколе отвращаеши лице твое от менe? Доколе положу советы в души моей, болезни в сердцы моем день и нощь? доколе вознесется враг мой на мя? Призри, услыши мя, Господи Боже мой; просвети oчи мои, да не когда усну в смерть; да не когда речет враг мой; укрепихся на него. Стужающiи ми возрадуются, аще подвижуся. Аз же на млть твою уповах; возрадуется сердце мое о спасенiи твоем; воспою Господеви благодеявшему мне и пою имени Господа вышняго.

Псалом 13.

Рече безумен в сердцы своем; несть Бог. Растлеша и омерзишася в начинанiих; несть творяй благостыню. Господь с небесе приниче на сыны человечeскiя, видети, аще eсть разумеваяй, или взыскаяй Бога. Вси уклонишася, вкупе неключими быша; несть творяй благостыню, несть до eдинаго. Ни ли уразумеют вси делающiи беззаконiе, снедающiи люди моя в снедь хлеба? Господа не призваша. Тамо убояшася страха, идеже не бе страх; яко Господь в роде праведных. Совет нищаго посрамисте; Господь же упованiе eго eсть. Кто даст от Сiона спасенiе Израилево? Внегда возвратит Господь плененiе людiй своих, возрадуется iаков, и возвеселится Израиль.

Псалом 14.

Господи, кто обитает в жилищи твоем? или кто вселится во святую гору твою? Ходяй непорочен и делаяй правду, глаголяй истину в сердцы своем; иже не ульсти языком своим и не сотвори искреннему своему зла, и поношенiя не прiят на ближнiя своя; уничижен eсть пред ним лукавнуяй, боящыяжеся Господа славит; кленыйся искреннему своему и не отметаяся; сребра своего не даде в лихву и мзды на неповинных не прiят. Творяй сiя не подвижится во век.

Псалом 15.

Сохрани мя, Господи, яко на тя уповах. Рех Господеви; Господь мой eси ты, яко благих моих не требуеши. Святым, иже суть на земли eго, удиви Господь вся хотенiя своя в них. Умножишася немощи их, по сих ускориша; не соберу соборы их от кровей, ни помяну же имен их устнама моима. Господь часть достоянiя моего и чаши моея; ты eси устрояяй достоянiе мое мне. Ужя нападоша ми в державных моих; ибо достоянiе мое державно eсть мне. Благословлю Господа вразумившаго мя; eще же и до нощи наказаша мя утробы моя. Предзрех Господа предо мною выну, яко одесную менe eсть, да не подвижуся. Сего ради возвеселися сердце мое, и возрадовася язык мой; eще же и плоть моя вселится на упованiи. Яко не оставиши душу мою во аде, ниже даси преподобному твоему видети истленiя. Сказал ми eси пути живота; исполниши мя веселiя с лицем твоим; красота в деснице твоей в конец.

Псалом 16.

Услыши, Господи, правду мою, вонми моленiю моему, внуши молитву мою не во устнах льстивых. От лица твоего судба моя изыдет; oчи мои да видита правоты. Искусил eси сердце мое, посетил eси нощiю; искусил мя eси, и не обретеся во мне неправда. Яко да не возглаголют уста моя дел человеческих, за словеса устен твоих аз сохраних пути жестоки. Соверши стопы моя во стезях твоих, да не подвижутся стопы моя. Аз воззвах, яко услышал мя eси, Боже; приклони ухо твое мне и услыши глаголы моя. Удиви млти твоя, спасаяй уповающыя на тя от противящихся деснице твоей; сохрани мя, Господи, яко зеницу oка; в крове крилу твоeю покрыеши мя от лица нечестивых обидящих мя; врази мои душу мою одержаша тук свой затвориша, уста их глаголаша гордыню. Изгонящiи мя ныне обыдоша мя, oчи свои возложиша уклонити на землю. Обяша мя яко лев готов на лов и яко скимен обитаяй в тайных. Воскресни, Господи, предвари я и запни им; избави душу мою от нечестиваго, oружiе твое от враг руки твоея, Господи, от малых от земли; раздели я в животе их, и сокровенных твоих исполнися чрево их; насытишася сынов, и оставиша останки младенцeм своим. Аз же правдою явлюся лицу твоему, насыщуся, внегда явитимися славе твоей.

Псалом 17.

Возлюблю тя, Господи, крепосте моя; Господь утвержденiе мое, и прибежище мое, и избавитель мой, Бог мой, помощник мой, и уповаю на него; защититель мой, и рог спасенiя моего, и заступник мой. Хваля призову Господа и от враг моих спасуся. Одержаша мя болезни смeртныя, и потоцы беззаконiя смятоша мя; болезни адовы обыдоша мя, предвариша мя сети смeртныя. И внегда скорбети ми, призвах Господа и к Богу моему воззвах; услыша от храма святаго своего глас мой, и вопль мой пред ним внидет во ушы eго. И подвижеся и трепетна бысть земля, и основанiя гор смятошася и подвигошася, яко прогневася на ня Бог. Взыде дым гневом eго, и oгнь от лица eго воспламенится; углiе возгореся от него. И приклони небеса и сниде, и мрак под ногама eго. И взыде на херувiмы и лете, лете на крилу ветрeню. И положи тму закров свой; окрест eго селенiе eго; темна вода во облацех воздушных. От облистанiя пред ним облацы проидоша, град и углiе oгненное. И возгреме с небесе Господь, и вышнiй даде глас свой. Низпосла стрелы и разгна я, и молнiи умножи и смяте я. И явишася источницы воднiи, и открышася основанiя вселенныя от запрещенiя твоего, Господи, от дохновенiя духа гнева твоего. Низпосла с высоты и прiят мя, воспрiят мя от вод многих. Избавит мя от врагов моих сильных и от ненавидящих мя; яко утвердишася паче менe. Предвариша мя в день озлобленiя моего; и бысть Господь утвержденiе мое. И изведе мя на широту; избавит мя, яко восхоте мя. И воздаст ми Господь по правде моей, и по чистоте руку моeю воздаст ми, яко сохраних пути Господни и не нечествовах от Бога моего. Яко вся судьбы eго предо мною, и оправданiя eго не отступиша от менe. И буду непорочен с ним и сохранюся от беззаконiя моего. И воздаст ми Господь по правде моей и по чистоте руку моeю пред oчима eго. С преподобным преподобен будеши, и с мужем неповинным неповинен будеши, и со избранным избран будеши, и со строптивым развратишися. Яко ты люди смирeнныя спасеши и oчи гордых смириши. Яко ты просветиши светилник мой, Господи; Боже мой, просветиши тму мою. Яко тобою избавлюся от искушенiя, и Богом моим прейду стену. Бог мой, непорочен путь eго; словеса Господня разжжeна. Защититель eсть всех уповающих на него. Яко кто Бог, разве Господа? или кто Бог, разве Бога нашего? Бог препоясуяй мя силою, и положи непорочен путь мой; совершаяй нозе мои яко eлени, и на высоких поставляяй мя; научаяй руце мои на брань, и положил eси лук медян мышца моя; и дал ми eси защищенiе спасенiя, и десница твоя воспрiят мя; и наказанiе твое исправит мя в конец, и наказанiе твое то мя научит. Уширил eси стопы моя подо мною, и не изнемогосте плесне мои. Пожену враги моя, и постигну я, и не возвращуся, дондеже скончаются; оскорблю их, и не возмогут стати, падут под ногама моима. И препоясал мя eси силою на брань, спял eси вся востающыя на мя под мя. И врагов моих дал ми eси хребет и ненавидящыя мя потребил eси. Воззваша, и не бе спасаяй; ко Господу, и не услыша их. И истню я яко прах пред лицем ветра, яко бренiе путiй поглажду я. Избавиши мя от пререканiя людiй; поставиши мя во главу языков; людiе, ихже не ведех, работаша ми, в слух уха послушаша мя. Сынове чуждiи солгаша ми, сынове чуждiи обетшаша и охромоша от стезь своих. Жив Господь, и благословен Бог, и да вознесется Бог спасенiя моего, Бог даяй отмщенiе мне и покоривый люди под мя, избавитель мой от враг моих гневливых; от востающих на мя вознесеши мя, от мужа неправедна избавиши мя. Сего ради исповемся тебе во языцех, Господи, и имени твоему пою; величаяй спасeнiя царeва и творяй милость хрiсту своему Давиду и семени eго до века.

Псалом 18.

Небеса поведают славу Божiю, творенiе же руку eго возвещает твердь. День дни отрыгает глагол, и нощь нощи возвещает разум. Не суть речи, ниже словеса, ихже не слышатся гласи их. Во всю землю изыде вещанiе их, и в концы вселенныя глаголы их; в солнце положи селенiе свое; и той яко жених исходяй от чертога своего, возрадуется яко исполин тещи путь. От края небесе исход eго, и сретенiе eго до края небесе; и несть, иже укрыется теплоты eго. Закон Господень непорочен, обращаяй душы; свидетелство Господне верно, умудряющее младенцы. Оправданiя Господня права, веселящая сердце; заповедь Господня светла, просвещающая oчи. Страх Господень чист, пребываяй в век века; судбы Господни истинны, оправданны вкупе, вожделенны паче злата и камене честна многа, и слаждшя паче меда и сота. Ибо раб твой хранит я; внегда сохранити я, воздаянiе много. Грехопадeнiя кто разумеет? от тайных моих очти мя, и от чуждих пощади раба твоего; аще не обладают мною, тогда непорочен буду, и очищуся от греха велика. И будут во благоволенiе словеса уст моих, и поученiе сердца моего пред тобою выну, Господи, помощниче мой и избавителю мой.

Псалом 19.

Услышит тя Господь в день печали, защитит тя имя Бога iаковля. Послет ти помощь от святаго, и от Сiона заступит тя. Помянет всяку жертву твою, и всесожженiе твое тучно буди. Даст ти Господь по сердцу твоему, и весь совет твой исполнит. Возрадуемся о спасенiи твоем, и во имя Господа Бога нашего возвеличимся; исполнит Господь вся прошeнiя твоя. Ныне познах, яко спасе Господь хрiста своего; услышит eго с небесе святаго своего; в силах спасенiе десницы eго. Сiи на колесницах, и сiи на конех; мы же во имя Господа Бога нашего призовем. Тiи спяти быша и падоша; мы же востахом и исправихомся. Господи, спаси царя, и услыши ны, в oньже аще день призовем тя.

Псалом 20.

Господи, силою твоею возвеселится царь, и о спасенiи твоем возрадуется зело. Желанiе сердца eго дал eси eму, и хотенiя устну eго неси лишил eго. Яко предварил eси eго благвенiем благостынным, положил eси на главе eго венец от камене честна. Живота просил eсть у тебe, и дал eси eму долготу днiй во век века. Велiя слава eго спасенiем твоим; славу и велелепiе возложиши на него. Яко даси eму благвенiе во век века; возвеселиши eго радостiю с лицем твоим. Яко царь уповает на Господа, и милостiю вышняго не подвижится. Да обрящется рука твоя всем врагом твоим, десница твоя да обрящет вся ненавидящыя тебе. Яко положиши их яко пещь oгненную во время лица твоего; Господь гневом своим смятет я, и снесть их oгнь. Плод их от земли погубиши, и семя их от сынов человеческих. Яко уклониша на тя злая, помыслиша советы, ихже не возмогут составити. Яко положиши я хребет; во избытцех твоих уготовиши лице их. Вознесися, Господи, силою твоею; воспоем и поем силы твоя.

Псалом 21.

Боже, Боже мой, вонми ми, вскую оставил мя eси? далече от спасенiя моего словеса грехопаденiй моих. Боже мой, воззову во дни, и не услышиши, и в нощи, и не в безумiе мне. Ты же во святем живеши, хвало Израилева. На тя уповаша oтцы наши; уповаша, и избавил eси я; к тебе воззваша, и спасошася; на тя уповаша, и не постыдешася. Аз же eсмь червь, а не человек, поношенiе человеков и уничиженiе людiй. Вси видящiи мя поругашамися, глаголаша устнами, покиваша главою; упова на Господа, да избавит eго, да спасет eго, яко хощет eго. Яко ты eси исторгiй мя из чрева, упованiе мое от сосцу матере моея. К тебе привержен eсмь от ложесн, от чрева матере моея Бог мой eси ты. Да не отступиши от менe, яко скорбь близ, яко несть помогаяй ми. Обыдоша мя телцы мнози, юнцы тучнiи одержаша мя; отверзоша на мя уста своя, яко лев восхищаяй и рыкаяй. Яко вода излiяхся, и разсыпашася вся кости моя; бысть сердце мое яко воск таяй посреде чрева моего. Изсше яко скудель крепость моя, и язык мой прильпе гортани моему, и в персть смерти свел мя eси. Яко обыдоша мя пси мнози, сонм лукавых одержаша мя; ископаша руце мои и нозе мои. Исчетоша вся кости моя; тiи же смотриша и презреша мя. Разделиша ризы моя себе, и о oдежди моей меташа жребiй. Ты же, Господи, не удали помощь твою от менe; на заступленiе мое вонми. Избави от oружiя душу мою, и из руки песiи eдинородную мою. Спаси мя от уст львовых, и от рог eдинорожь смиренiе мое. Повем имя твое братiи моей, посреде церкве воспою тя. Боящiися Господа, восхвалите eго, все семя iаковле, прославите eго, да убоится же от него все семя Израилево; яко не уничижи, ниже негодова молитвы нищаго, ниже отврати лице свое от менe, и eгда воззвах к нему, услыша мя. От тебe похвала моя, в церкви велицей исповемся тебе; молитвы моя воздам пред боящимися eго. Ядят убозiи, и насытятся, и восхвалят Господа взыскающiи eго; жива будут сердца их в век века. Помянутся и обратятся ко Господу вси концы земли, и поклонятся пред ним вся oтечeствiя язык; яко Господне eсть царствiе, и той обладает языки. Ядоша и поклонишася вси тучнiи земли; пред ним припадут вси низходящiи в землю; и душа моя тому живет. И семя мое поработает eму; возвестит Господеви род грядущiй; И возвестят правду eго людем рождшымся, яже сотвори Господь.

Псалом 22.

Господь пасет мя, и ничтоже мя лишит. На месте злачне, тамо всели мя, на воде покойне воспита мя. Душу мою обрати, настави мя на стeзи правды, имене ради своего. Аще бо и пойду посреде сени смертныя, не убоюся зла, яко ты со мною eси; жезл твой и палица твоя, та мя утешиста. Уготовал eси предо мною трапезу сопротив стужающым мне; умастил eси eлеом главу мою, и чаша твоя упоявающи мя, яко державна. И милость твоя поженет мя вся дни живота моего, и eже вселитимися в дом Господень в долготу днiй.

Псалом 23.

Господня земля, и исполненiе eя, вселенная и вси живущiи на ней. Той на морях основал ю eсть и на реках уготовал ю eсть. Кто взыдет на гору Господню? или кто станет на месте святем eго? Неповинен рукама и чист сердцем, иже не прiят всуе душу свою и не клятся лестiю искреннему своему; сей прiимет благвенiе от Господа и милостыню от Бога спаса своего. Сей род ищущих Господа, ищущих лице Бога iаковля. Возмите врата князи ваша, и возмитеся врата вечная; и внидет царь славы. Кто eсть сей царь славы? Господь крепок и силен, Господь силен в брани. Возмите врата князи вашя, и возмитеся врата вечная; и внидет царь славы. Кто eсть сей царь славы? Господь сил, той eсть царь славы.

Псалом 24.

К тебе, Господи, воздвигох душу мою, Боже мой, на тя уповах, да не постыжуся во век, ниже да посмеютмися врази мои; ибо вси терпящiи тя не постыдятся. Да постыдятся беззаконнующiи вотще. Пути твоя, Господи, скажи ми и стезям твоим научи мя. Настави мя на истину твою и научи мя; яко ты eси Бог спас мой, и тебе терпех весь день. Помяни щедроты твоя, Господи, и млти твоя, яко от века суть. Грех юности моея и неведенiя моего не помяни; по млти твоей помяни мя ты, ради благости твоея, Господи. Благ и прав Господь, сего ради законоположит согрешающым на пути. Наставит кроткiя на суд, научит кроткiя путeм своим. Вси путiе Господни милость и истина, взыскающым завета eго и свиденiя eго. Ради имене твоего, Господи, и очти грех мой, мног бо eсть. Кто eсть человек бояйся Господа? законоположит eму на пути, eгоже изволи. Душа eго во благих водворится, и семя eго наследит землю. Держава Господь боящихся eго, и завет eго явит им. Oчи мои выну ко Господу, яко той исторгнет от сети нозе мои. Призри на мя и помилуй мя, яко eдинород и нищь eсмь аз. Скорби сердца моего умножишася, от нужд моих изведи мя. Виждь смиренiе мое и труд мой, и остави вся грехи моя. Виждь враги моя, яко умножишася, и ненавиденiем неправедным возненавидеша мя. Сохрани душу мою и избави мя, да не постыжуся, яко уповах на тя. Незлобивiи и правiи прилепляхуся мне, яко потерпех тя, Господи. Избави, Боже, Израиля от всех скорбей eго.

Псалом 25.

Суди ми, Господи, яко аз незлобою моею ходих; и на Господа уповая не изнемогу. Искуси мя, Господи, и испытай мя, разжжи утробы моя и сердце мое. Яко млть твоя пред oчима моима eсть, и благоугодих во истине твоей. Не седох с сонмом суетным, и со законопреступными не вниду. Возненавидех церковь лукавнующих, и с нечестивыми не сяду. Умыю в неповиных руце мои, и обыду жертвенник твой, Господи, eже услышати ми глас хвалы твоея и поведати вся чудеса твоя. Господи, возлюбих благолепiе дому твоего и место селенiя славы твоея. Да не погубиши с нечестивыми душу мою и с мужи кровей живот мой, ихже в руку беззаконiя, десница их исполнися мзды. Аз же незлобою моею ходих; избави мя, Господи, и помилуй мя. Нога моя ста на правоте; в церквах благословлю тя, Господи.

Псалом 26.

Господь просвещенiе мое и спаситель мой, кого убоюся? Господь защититель живота моего, от кого устрашуся? Внегда приближатися на мя злобующым, eже снести плоти моя, оскорбляющiи мя и врази мои, тiи изнемогоша и падоша. Аще ополчится на мя полк, не убоится сердце мое; аще востанет на мя брань, на него аз уповаю. Едино просих от Господа, то взыщу; eже жити ми в дому Господни вся дни живота моего, зрети ми красоту Господню и посещати храм святый eго. Яко скры мя в селенiи своем в день зол моих, покры мя в тайне селенiя своего, на камень вознесе мя. И ныне се, вознесе главу мою на враги моя; обыдох и пожрох в селенiи eго жертву хваленiя и воскликновенiя; пою и воспою Господеви. Услыши, Господи, глас мой, имже воззвах, помилуй мя и услыши мя. Тебе рече сердце мое; Господа взыщу, взыска тебе лице мое, лица твоего, Господи, взыщу. Не отврати лица твоего от менe и не уклонися гневом от раба твоего; помощник мой буди, не отрини мене и не остави мене, Боже, спасителю мой. Яко oтец мой и мати моя остависта мя, Господь же воспрiят мя. Законоположи ми, Господи, в пути твоем, и настави мя на стезю правую враг моих ради. Не предаждь мене в душы стужающих ми; яко восташа на мя свидетелe неправеднiи, и солга неправда себе. Верую видети благая Господня на земли живых. Потерпи Господа, мужайся, и да крепится сердце твое, и потерпи Господа.

Псалом 27.

К тебе, Господи, воззову, Боже мой; да не премолчиши о менe; да не когда премолчиши о менe, и уподоблюся низходящым в ров. Услыши, Господи, глас моленiя моего, внегда молитимися к тебе, внегда воздети ми руце мои ко храму святому твоему. Не привлецы мене со грешники, и с делающими неправду не погуби мене, глаголющими мир с ближними своими, злая же в сердцах своих. Даждь им, Господи, по делом их и по лукавству начинанiй их, по делом руку их даждь им, воздаждь воздаянiе их им. Яко не разумеша в дела Господня и в дела руку eго; разориши я и не созиждеши я. Благословен Господь, яко услыша глас моленiя моего. Господь помощник мой и защититель мой; на него упова сердце мое, и поможе ми, и процвете плоть моя; и волею моею исповемся eму. Господь утвержденiе людiй своих и защититель спасенiй хрiста своего eсть. Спаси люди твоя, и благослови достоянiе твое, и упаси я, и вознеси я до века.

Псалом 28.

Принесите Господеви, сынове Божiи, принесите Господеви сыны овни, принесите Господеви славу и честь; принесите Господеви славу имени eго; поклонитеся Господеви во дворе святем eго. Глас Господень на водах, Бог славы возгреме, Господь на водах многих. Глас Господень в крепости, глас Господень в великолепiи. Глас Господа, сокрушающаго кедры; и стрыет Господь кедры лiванскiя, и истнит я яко телца лiванска; и возлюбленный яко сын eдинорожь. Глас Господа, пресецающаго пламень oгня. Глас Господа, стрясающаго пустыню; и стрясет Господь пустыню каддiйскую. Глас Господень, свершающiй eлeни, и открыет дубравы; и в храме eго всякiй глаголет славу. Господь потоп населяет, и сядет Господь царь в век. Господь крепость людем своим даст, Господь благословит люди своя миром.

Псалом 29.

Вознесу тя, Господи, яко подял мя eси, и не возвеселил eси врагов моих о мне. Господи Боже мой, воззвах к тебе, и исцелил мя eси. Господи, возвел eси от ада душу мою, спасл мя eси от низходящих в ров. Пойте Господеви, преподобнiи eго, и исповедайте память святыни eго; яко гнев в ярости eго, и живот в воли eго; вечер водворится плачь, и заутра радость. Аз же рех во oбилiи моем; не подвижуся во век. Господи, волею твоею подаждь доброте моей силу; отвратил же eси лице твое, и бых смущен. К тебе, Господи, воззову, и к Богу моему помолюся. Кая польза в крови моей, внегда сходити ми во истленiе? eда исповестся тебе персть? или возвестит истину твою? Слыша Господь и помилова мя; Господь бысть помощник мой. Обратил eси плачь мой в радость мне, растерзал eси вретище мое и препоясал мя eси веселiем, яко да воспоет тебе слава моя, и не умилюся. Господи Боже мой, во век исповемся тебе.

Псалом 30.

На тя, Господи, уповах, да не постыжуся во век; правдою твоею избави мя и изми мя. Приклони ко мне ухо твое, ускори изяти мя; буди ми в Бога защитителя и в дом прибежища, eже спасти мя. Яко держава моя и прибежище мое eси ты; и имене твоего ради наставиши мя и препитаеши мя. Изведеши мя от сети сея, юже скрыша ми; яко ты eси защититель мой, Господи. В руце твои предложу дух мой; избавил мя eси, Господи Боже истины. Возненавидел eси хранящыя суeты вотще; аз же на Господа уповах. Возрадуюся и возвеселюся о милости твоей, яко призрел eси на смиренiе мое, спасл eси от нужд душу мою и неси мене затворил в руках вражiих, поставил eси на пространне нозе мои. Помилуй мя, Господи, яко скорблю; смятеся яростiю oко мое, душа моя и утроба моя. Яко исчезе в болезни живот мой, и лета моя в воздыханiих; изнеможе нищетою крепость моя, и кости моя смятошася. От всех враг моих бых поношенiе, и соседом моим зело, и страх знаeмым моим; видящiи мя вон бежаша от менe. Забвен бых яко мертв от сердца; бых яко сосуд погублен. Яко слышах укоренiе многих живущих окрест; внегда собратися им вкупе на мя, прiяти душу мою совещаша. Аз же на тя, Господи, уповах, рех; ты eси Бог мой. В руку твоeю жрeбiи мои; избави мя из руки враг моих и от гонящих мя. Просвети лице твое на раба твоего; спаси мя милостiю твоею. Господи, да не постыжуся, яко призвах тя; да постыдятся нечестивiи, и снидут во ад. Немы да будут устны льстивыя, глаголющыя на праведнаго беззаконiе, гордынею и уничиженiем. Коль многое множество благости твоея, Господи, юже скрыл eси боящымся тебe, соделал eси уповающым на тя, пред сыны человеческими; скрыеши их в тайне лица твоего от мятежа человеческа, покрыеши их в крове от пререканiя язык. Благословен Господь, яко удиви милость свою во граде огражденiя. Аз же рех во изступленiи моем; отвержен eсмь от лица oчiю твоeю; сего ради услышал eси глас молитвы моея, внегда воззвах к тебе. Возлюбите Господа, вси преподобнiи eго; яко истины взыскает Господь и воздает излише творящым гордыню. Мужайтеся, и да крепится сердце ваше, вси уповающiи на Господа.

Псалом 31.

Блажени, ихже оставишася беззаконiя, и ихже прикрышася греси. Блажен муж, eмуже не вменит Господь греха, ниже eсть во устех eго лесть. Яко умолчах, обетшаша кости моя, от eже звати ми весь день, яко день и нощь отяготе на мне рука твоя; возвратихся на страсть, eгда унзе ми терн. Беззаконiе мое познах и греха моего не покрых, рех; исповем на мя беззаконiе мое Господеви; и ты оставил eси нечестiе сердца моего. За то помолится к тебе всяк преподобный во время благопотребно; oбаче в потопе вод многих к нему не приближатся. Ты eси прибежище мое от скорби обдержащiя мя; радосте моя, избави мя от обышедших мя. Вразумлю тя, и наставлю тя на путь сей, в oньже пойдеши; утвержу на тя oчи мои. Не будите яко конь и меск, имже несть разума; броздами и уздою чeлюсти их востягнеши, не приближающихся к тебе. Многи раны грешному; уповающаго же на Господа милость обыдет. Веселитеся о Господе и радуйтеся праведнiи, и хвалитеся, вси правiи сердцем.

Псалом 32.

Радуйтеся, праведнiи, о Господе; правым подобает похвала. Исповедайтеся Господеви в гуслех, во псалтири десятоструннем пойте eму; воспойте eму песнь нову, добре пойте eму со восклицанiем; яко право слово Господне, и вся дела eго в вере. Любит милостыню и суд Господь, милости Господни исполнь земля. Словом Господним небеса утвердишася, и дхом уст eго вся сила их; собираяй яко мех воды морскiя, полагаяй в сокровищих бездны. Да убоится Господа вся земля, от негоже да подвижутся вси живущiи по вселенней; яко той рече, и быша; той повеле, и создашася. Господь разоряет советы языков, отметает же мысли людiй и отметает советы князей. Совет же Господень во век пребывает, помышлeнiя сердца eго в род и род. Блажен язык, eмуже eсть Господь Бог eго, людiе, яже избра в наследiе себе. С небесе призре Господь, виде вся сыны человечeскiя; от готоваго жилища своего призре на вся живущыя на земли; создавый на eдине сердца их, разумеваяй на вся дела их. Не спасается царь многою силою, и исполин не спасется множеством крепости своея. Ложь конь во спасенiе, во множестве же силы своея не спасется. Се, oчи Господни на боящыяся eго, уповающыя на милость eго; избавити от смерти душы их, и препитати я в глад. Душа же наша чает Господа, яко помощник и защититель наш eсть; яко о нем возвеселится сердце наше, и во имя святое eго уповахом. Буди, Господи, милость твоя на нас, якоже уповахом на тя.

Псалом 33.

Благословлю Господа на всякое время, выну хвала eго во устех моих. О Господе похвалится душа моя; да услышат кротцыи и возвеселятся. Возвеличите Господа со мною, и вознесем имя eго вкупе. Взысках Господа, и услыша мя и от всех скорбей моих избави мя. Приступите к нему и просветитеся, и лица ваша не постыдятся. Сей нищiй воззва, и Господь услыша и, и от всех скорбей eго спасе и. Ополчится ангел Господень окрест боящихся eго и избавит их. Вкусите и видите, яко благ Господь; блажен муж, иже уповает нань. Бойтеся Господа, вси святiи eго, яко несть лишенiя боящымся eго. Богатiи обнищаша и взалкаша; взыскающiи же Господа не лишатся всякаго блага. Прiидите, чада, послушайте менe, страху Господню научу вас. Кто eсть человек хотяй живот, любяй дни видети благи? Удержи язык твой от зла и устне твои, eже не глаголати льсти. Уклонися от зла и сотвори благо; взыщи мира и пожени и. Oчи Господни на праведныя, и уши eго в молитву их. Лице же Господне на творящыя злая, eже потребити от земли память их. Воззваша праведнiи, и Господь услыша их и от всех скорбей их избави их. Близ Господь сокрушенных сердцем, и смирeнныя духом спасет. Многи скорби праведным, и от всех их избавит я Господь. Хранит Господь вся кости их, ни eдина от них сокрушится. Смерть грешников люта, и ненавидящiи праведнаго прегрешат. Избавит Господь душы раб своих, и не прегрешат вси уповающiи на него.

Псалом 34.

Суди, Господи, обидящыя мя, побори борющыя мя. Прiими oружiе и щит и востани в помощь мою; изсуни мечь и заключи сопротив гонящих мя; рцы души моей; спасенiе твое eсмь аз. Да постыдятся и посрамятся ищущiи душу мою, да возвратятся вспять и постыдятся мыслящiи ми злая. Да будут яко прах пред лицем ветра, и ангел Господень оскорбляя их; да будет путь их тма и ползок, и ангел Господень погоняяй их; яко туне скрыша ми пагубу сети своея, всуе поносиша души моей. Да прiидет eму сеть, юже не весть, и ловитва, юже скры, да обымет и, и в сеть да впадет в ню. Душа же моя возрадуется о Господе, возвеселится о спасенiи eго. Вся кости моя рекут; Господи, Господи, кто подобен тебе? избавляяй нища из руки крепльших eго, и нища, и убога от расхищающих eго. Воставше на мя свидетелe неправеднiи, яже не ведях, вопрошаху мя. Воздаша ми лукавая воз благая, и безчадiе души моей. Аз же, внегда oни стужаху ми, облачахся во вретище и смирях постом душу мою, и молитва моя в недро мое возвратится. Яко ближнему, яко брату нашему, тако угождах; яко плачя и сетуя, тако смиряхся. И на мя возвеселишася и собрашася; собрашася на мя раны, и не познах; разделишася, и не умилишася. Искусиша мя, подражниша мя подражненiем, поскрежеташа на мя зубы своими. Господи, когда узриши? устрой душу мою от злодейства их, от лeв eдинородную мою. Исповемся тебе в церкви мнозе, в людех тяжцех восхвалю тя. Да не возрадуются о мне враждующiи ми неправедно, ненавидящiи мя туне и помизающiи oчима; яко мне убо мирная глаголаху, и на гнев лeсти помышляху. Разшириша на мя уста своя, реша; благоже, благоже, видеша oчи наши. Видел eси, Господи, да не премолчиши; Господи, не отступи от менe. Востани, Господи, и вонми суду моему, Боже мой и Господи мой, на прю мою. Суди ми, Господи, по правде твоей, Господи Боже мой, и да не возрадуются о мне. Да не рекут в сердцах своих; благоже, благоже души нашей; ниже да рекут; пожрохом eго. Да постыдятся и посрамятся вкупе радующiися злом моим; да облекутся в студ и срам велеречующiи на мя. Да возрадуются и возвеселятся хотящiи правды моея; и да рекут выну, да возвеличится Господь, хотящiи мира рабу eго. И язык мой поучится правде твоей, весь день хвале твоей.

Псалом 35.

Глаголет пребеззаконный согрешати в себе; несть страха Божiя пред oчима eго; яко ульсти пред ним обрести беззаконiе свое, и возненавидети. Глаголы уст eго беззаконiе и лесть; не восхоте разумети eже ублажити. Беззаконiе помысли на ложи своем; предста всякому пути неблагу, о злобе же не негодова. Господи, на небеси милость твоя, и истина твоя до облак; правда твоя яко горы Божiя, судьбы твоя бездна многа; человеки и скоты спасеши, Господи. Яко умножил eси милость твою, Боже; сынове же человечестiи в крове крилу твоeю надеятися имут. Упiются от тука дому твоего, и потоком сладости твоея напоиши я. Яко у тебe источник живота, во свете твоем узрим свет. Пробави милость твою ведущым тя и правду твою правым сердцем. Да не прiидет мне нога гордыни, и рука грешнича да не подвижит мене. Тамо падоша вси делающiи беззаконiе; изриновени быша, и не возмогут стати.

Псалом 36.

Не ревнуй лукавнующым, ниже завиди творящым беззаконiе. Зане яко трава скоро изсшут, и яко зелiе злака скоро отпадут. Уповай на Господа и твори благостыню; и насели землю, и упасешися в богатстве eя. Насладися Господеви, и даст ти прошeнiя сердца твоего. Открый ко Господу путь твой и уповай на него, и той сотворит. И изведет яко свет правду твою и судбу твою яко полудне. Повинися Господеви и умоли eго. Не ревнуй спеющему в пути своем, человеку творящему законопреступленiе. Престани от гнева и остави ярость; не ревнуй, eже лукавновати, зане лукавнующiи потребятся, терпящiи же Господа, тiи наследят землю. И eще мало, и не будет грешника; и взыщеши место eго и не обрящеши. Кротцыи же наследят землю и насладятся о множестве мира. Назирает грешный праведнаго и поскрежещет нань зубы своими; Господь же посмеется eму, зане прозирает, яко прiидет день eго. Мечь извлекоша грешницы, напрягоша лук свой, низложити убога и нища, заклати правыя сердцем. Мечь их да внидет в сердца их, и луцы их да сокрушатся. Лучше малое праведнику, паче богатства грешных многа. Зане мышцы грешных сокрушатся, утверждает же праведныя Господь. Весть Господь пути непорочных, и достоянiе их в век будет. Не постыдятся во время лютое и во днех глада насытятся, яко грешницы погибнут. Врази же Господни, купно прославитися им и вознестися, изчезающе яко дым изчезоша. Заемлет грешный и не возвратит; праведный же щедрит и дает. Яко благословящiи eго наследят землю, кленущiи же eго потребятся. От Господа стопы человеку исправляются, и пути eго восхощет зело. Егда падет, не разбiется, яко Господь подкрепляет руку eго. Юнейшiй бых, ибо состарехся, и не видех праведника оставлена, ниже семене eго просяща хлебы. Весь день милует и взаим дает праведный, и семя eго во благословенiе будет. Уклонися от зла и сотвори благо, и вселися в век века. Яко Господь любит суд и не оставит преподобных своих; во век сохранятся; беззаконницы же изженутся, и семя нечестивых потребится. Праведницы же наследят землю и вселятся в век века на ней. Уста праведнаго поучатся премудрости, и язык eго возглаголет суд. Закон Бога eго сердцы eго, и не запнутся стопы eго. Сматряет грешный праведнаго и ищет eже умертвити eго; Господь же не оставит eго в руку eго, ниже осудит eго, eгда судит eму. Потерпи Господа и сохрани путь eго, и вознесет тя eже наследити землю; внегда потреблятися грешником, узриши. Видех нечестиваго превозносящася и высящася яко кедры лiванскiя; и мимо идох, и се, не бе, и взысках eго, и не обретеся место eго. Храни незлобiе и виждь правоту, яко eсть останок человеку мирну. Беззаконницы же потребятся вкупе; останцы же нечестивых потребятся. Спасенiе же праведных от Господа, и защититель их eсть во время скорби; и поможет им Господь и избавит их, и измет их от грешник и спасет их, яко уповаша на него.

Псалом 37.

Господи, да не яростiю твоею обличиши мене, ниже гневом твоим накажеши мене; яко стрелы твоя унзоша во мне, и утвердил eси на мне руку твою. Несть изцеленiя в плоти моей от лица гнева твоего, несть мира в костех моих от лица грех моих. Яко беззаконiя моя превзыдоша главу мою, яко бремя тяжкое отяготеша на мне. Возсмердеша и согниша раны моя, от лица безумiя моего. Пострадах и слякохся до конца, весь день сетуя хождах; яко лядвiя моя наполнишася поруганiй, и несть изцеленiя в плоти моей. Озлоблен бых и смирихся до зела, рыках от воздыханiя сердца моего. Господи, пред тобою все желанiе мое, и воздыханiе мое от тебe не утаися. Сердце мое смятеся, остави мя сила моя, и свет oчiю моeю, и той несть со мною. Друзи мои и искреннiи мои прямо мне приближишася и сташа. И ближнiи мои отдалече менe сташа, и нуждахуся ищущiи душу мою; и ищущiи злая мне глаголаху суeтная, и льстивным весь день поучахуся. Аз же яко глух не слышах, и яко нем не отверзаяй уст своих; и бых яко человек не слышай и не имый во устех своих обличенiя. Яко на тя, Господи, уповах, ты услышиши, Господи Боже мой. Яко рех; да не когда порадуютмися врази мои; и внегда подвижатися ногам моим, на мя велеречеваша. Яко аз на раны готов, и болезнь моя предо мною eсть выну. Яко беззаконiе мое аз возвещу и попекуся о гресе моем. Врази же мои живут и укрепишася паче менe, и умножишася ненавидящiи мя без правды; воздающiи ми злая воз благая оболгаху мя, зане гонях благостыню. Не остави мене, Господи Боже мой, не отступи от менe; вонми в помощь мою, Господи спасенiя моего.

Псалом 38

Рех; сохраню пути моя, eже не согрешати ми языком моим; положих устом моим хранило, внегда востати грешному предо мною. Онемех и смирихся, и умолчах от благ, и болезнь моя обновися. Согреяся сердце мое во мне, и в поученiи моем разгорится oгнь; глаголах языком моим; скажи ми, Господи, кончину мою и число днiй моих, кое eсть, да разумею, что лишаюся аз. Се, пяди положил eси дни моя, и состав мой яко ничтоже пред тобою; oбаче всячeская суета всяк человек живый. Убо образом ходит человек, oбаче всуе мятется; сокровищствует, и не весть, кому соберет я. И ныне кто терпенiе мое? не Господь ли? и состав мой от тебe eсть. От всех беззаконiй моих избави мя; поношенiе безумному дал мя eси. Онемех и не отверзох уст моих, яко ты сотворил eси. Отстави от менe раны твоя; от крепости бо руки твоея аз исчезох. Во обличенiих о беззаконiи наказал eси человека, и истаял eси яко паучину душу eго; oбаче всуе всяк человек. Услыши молитву мою, Господи, и моленiе мое внуши, слез моих не премолчи; яко преселник аз eсмь у тебe и пришлец, якоже вси oтцы мои. Ослаби ми, да почiю, прежде даже не отиду, и ктому не буду.

Псалом 39.

Терпя потерпех Господа, и внят ми и услыша молитву мою; и возведе мя от рова страстей и от бренiя тины, и постави на камени нозе мои и исправи стопы моя; и вложи во уста моя песнь нову, пенiе Богу нашему. Узрят мнози и убоятся, и уповают на Господа. Блажен муж, eмуже eсть имя Господне упованiе eго, и не призре в суeты и неистовлeнiя ложная. Многа сотворил eси ты, Господи Боже мой, чудеса твоя, и помышленieм твоим несть кто уподобится тебе; возвестих и глаголах; умножишася паче числа. Жертвы и приношенiя не восхотел eси, тело же свершил ми eси; всесожженiй и о гресе не взыскал eси. Тогда рех; се, прiиду; в главизне книжне писано eсть о мне; eже сотворити волю твою, Боже мой, восхотех, и закон твой посреде чрева моего. Благовестих правду в церкви велицей, се, устнам моим не возбраню; Господи, ты разумел eси. Правду твою не скрых в сердцы моем, истину твою и спасенiе твое рех, не скрых милость твою и истину твою от сонма многа. Ты же, Господи, не удали щедрот твоих от менe; милость твоя и истина твоя выну да заступите мя. Яко одержаша мя злая, имже несть числа; постигоша мя беззаконiя моя, и не возмогох зрети; умножишася паче влас главы моея, и сердце мое остави мя. Благоволи, Господи, избавити мя; Господи, во eже помощи ми, вонми. Да постыдятся и посрамятся вкупе ищущiи душу мою, изяти ю; да возвратятся вспять и постыдятся хотящiи ми злая. Да прiимут абiе студ свой глаголющiи ми; благоже, благоже. Да возрадуются и возвеселятся о тебе вси ищущiи тебе, Господи, и да рекут выну, да возвеличится Господь, любящiи спасенiе твое. Аз же нищ eсмь и убог, Господь попечется о мне; помощник мой и защититель мой eси ты, Боже мой, не закосни.

Псалом 40.

Блажен разумеваяй на нища и убога, в день лют избавит eго Господь. Господь да сохранит eго и живит eго, и да ублажит eго на земли и да не предаст eго в руки врагов eго. Господь да поможет eму на oдре болезни eго; все ложе eго обратил eси в болезни eго. Аз рех; Господи, помилуй мя, исцели душу мою, яко согреших ти. Врази мои реша мне злая; когда умрет, и погибнет имя eго? И вхождаше видети, всуе глаголаше сердце eго; собра беззаконiе себе, исхождаше вон и глаголаше вкупе. На мя шептаху вси врази мои, на мя помышляху злая мне. Слово законопреступное возложиша на мя; eда спяй не приложит воскреснути? Ибо человек мира моего, на негоже уповах, ядый хлебы моя, возвеличи на мя запинанiе. Ты же, Господи, помилуй мя и возстави мя, и воздам им. В сем познах, яко восхотел мя eси, яко не возрадуется враг мой о мне. Мене же за незлобiе прiял, и утвердил мя eси пред тобою в век. Благословен Господь Бог Израилев от века и до века; буди, буди.

Псалом 41.

Имже образом желает eлень на источники водныя, сице желает душа моя к тебе, Боже. Возжада душа моя к Богу крепкому, живому; когда прiиду и явлюся лицу Божiю? Быша слезы моя мне хлеб день и нощь, внегда глаголатися мне на всяк день; Господе eсть Бог твой? Сiя помянух, и излiях на мя душу мою; яко пройду в место селенiя дивна, даже до дому Божiя, во гласе радованiя и исповеданiя, шума празднующаго. Вскую прискорбна eси, душе моя? и вскую смущаеши мя? уповай на Бога, яко исповемся eму, спасенiе лица моего и Бог мой. Ко мне самому душа моя смятеся; сего ради помянух тя от земли ioрдански и eрмонiимски, от горы малыя. Бездна бездну призывает во гласе хлябiй твоих; вся высоты твоя и волны твоя на мне преидоша. В день заповесть Господь милость свою, и нощiю песнь eго у менe, молитва Богу живота моего. Реку Богу; заступник мой eси, почто мя забыл eси? и вскую сетуя хожду, внегда оскорбляет враг? Внегда сокрушатися костем моим, поношаху ми врази мои, внегда глаголати им мне на всяк день; Господе eсть Бог твой? Вскую прискорбна eси, душе моя? и вскую смущаеши мя? уповай на Бога, яко исповемся eму, спасенiе лица моего и Бог мой.

Псалом 42.

Суди ми, Боже, и разсуди прю мою; от языка не преподобна, от человека неправедна и льстива избави мя. Зане ты eси, Боже, крепость моя, вскую отринул мя eси? и вскую сетуя хожду, внегда оскорбляет враг? Посли свет твой и истину твою; та мя настависта, и введоста мя в гору святую твою и в селeнiя твоя. И вниду к жертвеннику Божiю, к Богу веселящему юность мою; исповемся тебе в гуслех, Боже, Боже мой. Вскую прискорбна eси, душе моя? и вскую смущаеши мя? уповай на Бога, яко исповемся eму, спасенiе лица моего и Бог мой.

Псалом 43.

Боже, ушима нашима услышахом, и oтцы наши возвестиша нам дело, eже соделал eси во днех их, во днех древних. Рука твоя языки потреби, и насадил я eси; озлобил eси люди и изгнал eси я. Не бо мечем своим наследиша землю, и мышца их не спасе их, но десница твоя и мышца твоя и просвещенiе лица твоего, яко благоволил eси в них. Ты eси сам царь мой и Бог мой, заповедаяй спасeнiя iаковля. О тебе враги нашя избодем роги, и о имени твоем уничижим востающыя на ны. Не на лук бо мой уповаю, и мечь мой не спасет мене; спасл бо eси нас от стужающих нам, и ненавидящих нас посрамил eси. О Бозе похвалимся весь день, и о имени твоем исповемыся во век. Ныне же отринул eси и посрамил eси нас, и не изыдеши, Боже, в силах наших. Возвратил eси нас вспять при вразех наших, и ненавидящiи нас расхищаху себе. Дал eси нас яко oвцы снеди, и во языцех разсеял ны eси. Отдал eси люди твоя без цены, и не бе множество в восклицанiих наших. Положил eси нас поношенiе соседом нашым, подражненiе и поруганiе сущым окрест нас. Положил eси нас в притчу во языцех, покиванiю главы в людех. Весь день срам мой предо мною eсть, и студ лица моего покры мя, от гласа поношающаго и оклеветающаго, от лица вражiя и изгонящаго. Сiя вся прiидоша на ны, и не забыхом тебe, и не неправдовахом в завете твоем, и не отступи вспять сердце наше; и уклонил eси стези нашя от пути твоего, яко смирил eси нас на месте озлобленiя, и прикры ны сень смертная. Аще забыхом имя Бога нашего, и аще воздехом руки нашя к богу чуждему, не Бог ли взыщет сих? той бо весть тайная сердца. Зане тебe ради умерщвляемся весь день, вменихомся яко oвцы заколенiя. Востани, вскую спиши, Господи? воскрсни, и не отрини до конца. Вскую лице твое отвращаеши? забываеши нищету нашу и скорбь нашу? Яко смирися в персть душа наша, прильпе земли утроба наша. Воскрсни, Господи, помози нам, и избави нас имене ради твоего.

Псалом 44.

Отрыгну сердце мое слово благо, глаголю аз дела моя цареви; язык мой трость книжника скорописца. Красен добротою паче сынов человеческих, излiяся благодать во устнах твоих; сего ради благослови тя Бог во век. Препояши мечь твой по бедре твоей, сильне, красотою твоею и добротою твоею; и наляцы, и успевай, и царствуй истины ради и кротости и правды; и наставит тя дивно десница твоя. Стрелы твоя изощрeны, сильне; людiе под тобою падут в сердцы враг царевых. Престол твой, Боже, в век века; жезл правости жезл цартвiя твоего. Возлюбил eси правду и возненавидел eси беззаконiе; сего ради помаза тя, Боже, Бог твой eлеем радости паче причастник твоих. Смирна и стакти и касiа от риз твоих, от тяжестей слоновых, из нихже возвеселиша тя. Дщeри царей в чести твоей; предста царица одесную тебe, в ризах позлащенных одеяна преиспещрена. Слыши, дщи, и виждь, и приклони ухо твое, и забуди люди твоя и дом oтца твоего; и возжелает царь доброты твоея, зане той eсть Господь твой, и поклонишися eму, и дщи тирова с дары; лицу твоему помолятся богатiи людстiи. Вся слава дщере царевы внутрь; рясны златыми одеяна и преиспещрена. Приведутся царю девы вслед eя, искрeннiя eя приведутся тебе; приведутся в веселiи и радованiи, введутся в храм царев. Вместо oтeц твоих быша сынове твои; поставиши я князи по всей земли. Помяну имя твое во всяком роде и роде; сего ради людiе исповедятся тебе в век и во век века.

Псалом 45.

Бог нам прибежище и сила, помощник в скорбех обретших ны зело. Сего ради не убоимся, внегда смущается земля, и прелагаются горы в сердца морская. Возшумеша и смятошася воды их, смятошася горы крепостiю eго. Речная устремлeнiя веселят град Божiй; остил eсть селенiе свое вышнiй. Бог посреде eго, и не подвижится; поможет eму Бог утро заутра. Смятошася языцы, уклонишася царствiя; даде глас свой вышнiй, подвижеся земля. Господь сил с нами, заступник наш Бог iаковль. Прiидите и видите дела Божiя, яже положи чудеса на земли; отемля брани до конeц земли, лук сокрушит и сломит oружiе, и щиты сожжет oгнем. Упразднитеся и разумейте, яко аз eсмь Бог; вознесуся во языцех, вознесуся на земли. Господь сил с нами, заступник наш Бог iаковль.

Псалом 46.

Вси языцы восплещите руками, воскликните Богу гласом радованiя; яко Господь вышнiй страшен, царь велiй по всей земли; покори люди нам и языки под ноги наша; избра нам достоянiя свое, доброту iаковлю, юже возлюби. Взыде Бог в воскликновенiи, Господь во гласе трубне. Пойте Богу нашему, пойте; пойте цареви нашему, пойте. яко царь всея земли Бог, пойте разумно. Воцарися Бог над языки; Бог седит на престоле святем своем. Князи людстiи собрашася с Богом авраамлим; яко Божiи державнiи земли зело вознесошася.

Псалом 47.

Велiй Господь и хвален зело во граде Бога нашего, в горе святей eго, благокоренным радованiем всея земли; горы Сiонскiя, ребра северова, град царя великаго. Бог в тяжестех eго знаемь eсть, eгда заступает и. Яко се, царiе земстiи собрашася, снидошася вкупе; тiи видевше тако, удивишася, смятошася, подвигошася; трепет прiят я тамо, болезни яко раждающiя. Духом бурным сокрушиши корабли фарсiйскiя. Якоже слышахом, тако и видехом во граде Господа сил, во граде Бога нашего; Бог основа и в век. Прiяхом, Боже, милость твою посреде людiй твоих. По имени твоему, Боже, тако и хвала твоя на концах земли; правды исполнь десница твоя. Да возвеселится гора Сiонская, и да возрадуются дщeри iудeйскiя, судеб ради твоих, Господи. Обыдите Сiон и обымите eго, поведите в столпех eго; положите сердца ваша в силу eго, и разделите домы eго, яко да повесте в роде инем. Яко той eсть Бог наш во век и в век века; той упасет нас во веки.

Псалом 48.

Услышите сiя вси языцы, внушите, вси живущiи по вселенней, земнороднiи же и сынове человечестiи, вкупе богат и убог. Уста моя возглаголют премудрость, и поученiе сердца моего разум. Приклоню в притчу ухо мое, отверзу во псалтири гананiе мое. Вскую боюся в день лют? беззаконiе пяты моея обыдет мя. Надеющiися на силу свою и о множестве богатства своего хвалящiися; брат не избавит, избавит ли человек? не даст Богу измены за ся, и цену избавленiя души своея; и утрудися в век, и жив будет до конца, не узрит пагубы. Егда увидит премудрыя умирающыя, вкупе безумен и несмыслен погибнут, и оставят чуждим богатство свое. И гроби их жилища их во век, селeнiя их в род и род, нарекоша имена своя на землях. И человек в чести сый не разуме, приложися скотом несмыслeнным и уподобися им. Сей путь их соблазн им, и по сих во устех своих благоволят. Яко oвцы во аде положени суть, смерть упасет я; и обладают ими правiи заутра, и помощь их обетшает во аде; от славы своея изриновени быша. Oбаче Бог избавит душу мою из руки адовы, eгда прiемлет мя. Не убойся, eгда разбогатеет человек, или eгда умножится слава дому eго; яко внегда умрети eму, не возмет вся, ниже снидет с ним слава eго. Яко душа eго в животе eго благословится, исповестся тебе, eгда благосотвориши eму. Внидет даже до рода oтeц своих, даже до века не узрит света. И человек в чести сый не разуме, приложися скотом несмыслeнным и уподобися им.

Псалом 49.

Бог богов Господь ***гла, и призва землю от восток солнца до запад. От Сiона благолепiе красоты eго; Бог яве прiидет, Бог наш, и не премолчит; oгнь пред ним возгорится, и окрест eго буря зелна. Призовет небо свыше, и землю, разсудити люди своя. Соберите eму преподобныя eго, завещающыя завет eго о жертвах. И возвестят небеса правду eго; яко Бог судiя eсть. Услышите, людiе мои, и возглю вам, Израилю, и засвидетелствую тебе; Бог, Бог твой eсмь аз. Не о жертвах твоих обличу тя, всесожжeнiя же твоя предо мною суть выну; не прiиму от дому твоего телцeв, ниже от стад твоих козлов. Яко мои суть вси зверiе дубравнiи, скоти в горах и волове; познах вся птицы небeсныя, и красота селная со мною eсть. Аще взалчу, не реку тебе; моя бо eсть вселенная и исполненiе eя. Еда ям мяса юнча? или кровь козлов пiю? Пожри Богови жертву хвалы и воздаждь вышнему молитвы твоя; и призови мя в день скорби твоея, и изму тя, и прославиши мя. Грешнику же рече Бог; вскую ты поведаеши оправданiя моя и воспрiемлеши завет мой усты твоими? Ты же возненавидел eси наказанiе и отвергл eси словеса моя вспять. Аще видел eси татя, текл eси с ним, и с прелюбодеем участiе твое полагал eси; уста твоя умножиша злобу, и язык твой сплеташе льщeнiя; седя на брата твоего клеветал eси и на сына матере твоея полагал eси соблазн. Сiя сотворил eси, и умолчах, вознепщевал eси беззаконiе, яко буду тебе подобен; обличу тя и представлю пред лицем твоим грехи твоя. Разумейте убо сiя, забывающiи Бога, да не когда похитит, и не будет избавляяй. Жертва хвалы прославит мя, и тамо путь, имже явлю eму спасенiе мое.

Псалом 50.

Помилуй мя, Боже, по велицей милости твоей, и по множеству щедрот твоих очисти беззаконiе мое. Наипаче омый мя от беззаконiя моего и от греха моего очисти мя; яко беззаконiе мое аз знаю, и грех мой предо мною eсть выну. Тебе eдиному согреших и лукавое пред тобою сотворих; яко да оправдишися во словесех твоих и победиши, внегда судити ти. Се бо, в беззаконiих зачат eсмь, и во гресех роди мя мати моя. Се бо, истину возлюбил eси, безвестная и тайная премудрости твоея явил ми eси. Окропиши мя иссопом, и очищуся; омыеши мя, и паче снега убелюся. Слуху моему даси радость и веселiе; возрадуются кости смирeнныя. Отврати лице твое от грех моих и вся беззаконiя моя очисти. Сердце чисто созижди во мне, Боже, и дух прав обнови во утробе моей. Не отвержи менe от лица твоего и дха твоего святаго не отими от менe. Воздаждь ми радость спасенiя твоего и дхом влчним утверди мя. Научу беззаконныя путeм твоим, и нечестивiи к тебе обратятся. Избави мя от кровей, Боже, Боже спасенiя моего; возрадуется язык мой правде твоей. Господи, устне мои отверзеши, и уста моя возвестят хвалу твою. Яко аще бы восхотел eси жертвы, дал бых убо; всесожжeнiя не благоволиши. Жертва Богу дух сокрушен; сердце сокрушенно и смиренно Бог не уничижит. Ублажи, Господи, благоволенiем твоим Сiона, и да созиждутся стены Iерусалимскiя; тогда благоволиши жертву правды, возношенiе и всесожегаeмая; тогда возложат на oлтарь твой телцы.

Псалом 51.

Что хвалишися во злобе, сильне? беззаконiе весь день. неправду умысли язык твой; яко бритву изощрену сотворил eси лесть. Возлюбил eси злобу паче благостыни, неправду неже глаголати правду; возлюбил eси вся глаголы потопныя, язык льстив. Сего ради Бог разрушит тя до конца; восторгнет тя, и преселит тя от селенiя твоего и корень твой от земли живых. Узрят праведнiи и убоятся, и о нем возсмеются и рекут; се, человек, иже не положи Бога помощника себе, но упова на множество богатства своего, и возможе суетою своею. Аз же яко маслина плодовита в дому Божiи; уповах на милость Божiю во век и в век века. Исповемся тебе в век, яко сотворил eси; и терплю имя твое, яко благо пред преподобными твоими.

Псалом 52.

Рече безумен в сердцы своем; несть Бог. Растлеша и омерзишася в беззаконiих, несть творяй благое. Бог с небесе приниче на сыны человечeскiя, видети, аще eсть разумеваяй или взыскаяй Бога. Вси уклонишася, вкупе непотребни быша; несть творяй благое, несть до eдинаго. Ни ли уразумеют вси делающiи беззаконiе, снедающiи люди моя в снедь хлеба? Господа не призваша. Тамо устрашишася страха, идеже не бе страх; яко Бог разсыпа кости человекоугодников; постыдешася, яко Бог уничижи их. Кто даст от Сiона спасенiе Израилево? внегда возвратит Бог плененiе людiй своих, возрадуется iаков и возвеселится Израиль.

Псалом 53.

Боже, во имя твое спаси мя и в силе твоей суди ми. Боже, услыши молитву мою, внуши глаголы уст моих; яко чуждiи восташа на мя, и крепцыи взыскаша душу мою, и не предложиша Бога пред собою. Се бо, Бог помогает ми, и Господь заступник души моей; отвратит злая врагом моим; истиною твоею потреби их. Волею пожру тебе, исповемся имени твоему, Господи, яко благо; яко от всякiя печали избавил мя eси, и на враги моя воззре oко мое.

Псалом 54.

Внуши, Боже, молитву мою и не презри моленiя моего; вонми ми и услыши мя; возскорбех печалiю моею, и смятохся от гласа вражiя и от стуженiя грешнича; яко уклониша на мя беззаконiе и во гневе враждоваху ми. Сердце мое смятеся во мне, и боязнь смерти нападе на мя; страх и трепет прiиде на мя, и покры мя тма. И рех; кто даст ми криле яко голубине? и полещу, и почiю. Се, удалихся бегая и водворихся в пустыни. Чаях Бога спасающаго мя от малодушiя и от бури. Потопи, Господи, и раздели языки их; яко видех беззаконiе и пререканiе во граде. Днем и нощiю обыдет и по стенам eго; беззаконiе и труд посреде eго, и неправда; и не оскуде от стогн eго лихва и лесть. Яко аще бы враг поносил ми, претерпел бых убо; и аще бы ненавидяй мя на мя велеречевал, укрылбыхся от него. Ты же, человече равнодушне, владыко мой и знаемый мой, иже купно наслаждался eси со мною брашен; в дому Божiи ходихом eдиномышленiем. Да прiидет же смерть на ня, и да снидут во ад живи; яко лукавство в жилищих их, посреде их. Аз к Богу воззвах, и Господь услыша мя. Вечер и заутра и полудне повем и возвещу, и услышит глас мой. Избавит миром душу мою от приближающихся мне; яко во мнозе бяху со мною. Услышит Бог, и смирит я сый прежде век; несть бо им измененiя, яко не убояшася Бога. Простре руку свою на воздаянiе; оскверниша завет eго. Разделишася от гнева лица eго, и приближишася сердца их; умякнуша словеса их паче eлеа, и та суть стрелы. Возверзи на Господа печаль твою, и той тя препитает; не даст в век молвы праведнику. Ты же, Боже, низведеши их в студенец истленiя; мужiе кровей и льсти не преполовят днiй своих. Аз же, Господи, уповаю на тя.

Псалом 55.

Помилуй мя, Боже, яко попра мя человек; весь день боря стужи ми. Попраша мя врази мои весь день; яко мнози борющiи мя с высоты. В день не убоюся, аз же уповаю на тя. О Бозе похвалю словеса моя; на Бога уповах, не убоюся; что сотворит мне плоть? Весь день словес моих гнушахуся; на мя вся помышлeнiя их на зло. Вселятся и скрыют, тiи пяту мою сохранят, якоже потерпеша душу мою. Ни о чесомже отринеши я, гневом люди низведеши. Боже, живот мой возвестих тебе; положил eси слезы моя пред тобою, яко и во обетованiи твоем. Да возвратятся врази мои вспять, в oньже аще день призову тя; се, познах, яко Бог мой eси ты. О Бозе похвалю глагол, о Господе похвалю слово. На Бога уповах, не убоюся; что сотворит мне человек? Во мне, Боже, молитвы, яже воздам хвалы твоея; яко избавил eси душу мою от смерти, oчи мои от слез и нозе мои от поползновенiя; благоугожду пред Господем во свете живых.

Псалом 56.

Помилуй мя, Боже, помилуй мя; яко на тя упова душа моя, и на сень крилу твоeю надеюся, дондеже прейдет беззаконiе. Воззову к Богу вышнему, Богу благодеявшему мне. Посла с небесе и спасе мя, даде в поношенiе попирающыя мя; посла Бог милость свою и истину свою, и избави душу мою от среды скимнов. Поспах смущен; сынове человечестiи, зубы их oружiя и стрелы, и язык их мечь oстр. Вознесися на небеса, Боже, и по всей земли слава твоя. Сеть уготоваша ногам моим, и слякоша душу мою; ископаша пред лицем моим яму, и впадоша в ню. Готово сердце мое, Боже, готово сердце мое; воспою и пою во славе моей. Востани, слава моя, востани, псалтирю и гусли; востану рано. Исповемся тебе в людех, Господи, воспою тебе во языцех; яко возвеличися до небес милость твоя и даже до облак истина твоя. Вознесися на небеса, Боже, и по всей земли слава твоя.

Псалом 57.

Аще воистинну убо правду глаголете, правая судите, сынове человечестiи. Ибо в сердцы беззаконiе делаете на земли, неправду руки вашя сплетают. Очуждишася грешницы от ложесн, заблудиша от чрева, глаголаша лжу. Ярость их по подобiю змiину, яко аспiда глуха и затыкающаго уши свои, иже не услышит гласа обавающих, обаваемь обавается от премудра. Бог сокрушит зубы их во устех их; членовныя львов сокрушил eсть Господь. Уничижатся яко вода мимотекущая; напряжет лук свой, дондеже изнемогут. Яко воск растаяв отимутся; паде oгнь на них, и не видеша солнца. Прежде eже разумети тeрнiя вашего рамна, яко живы, яко во гневе пожрет я. Возвеселится праведник, eгда увидит отмщенiе; руце свои умыет в крови грешника. И речет человек; аще убо eсть плод праведнику, убо eсть Бог судя им на земли.

Псалом 58.

Изми мя от враг моих, Боже, и от востающих на мя избави мя; избави мя от делающих беззаконiе, и от муж кровей спаси мя. Яко се, уловиша душу мою, нападоша на мя крепцыи; ниже беззаконiе мое, ниже грех мой, Господи; без беззаконiя текох и исправих; востани в сретенiе мое и виждь. И ты, Господи Боже сил, Боже Израилев, вонми посетити вся языки; да не ущедриши вся делающыя беззаконiе. Возвратятся на вечер, и взалчут яко пес, и обыдут град. Се, тiи отвещают усты своими, и мечь во устнах их; яко кто слыша? И ты, Господи, посмеешися им, уничижиши вся языки. Державу мою к тебе сохраню; яко ты, Боже, заступник мой eси. Бог мой, милость eго предварит мя; Бог мой, явит мне на вразех моих. Не убiй их, да не когда забудут закон твой; расточи я силою твоею и низведи я, защитниче мой, Господи, Грех уст их, слово устен их; и яти да будут в гордыни своей, и от клятвы и лжи возвестятся в кончине, во гневе кончины, и не будут; и уведят, яко Бог владычествует iаковом и концы земли. Возвратятся на вечер, и взалчут яко пес, и обыдут град; тiи разыдутся ясти; аще ли же не насытятся, и поропщут. Аз же воспою силу твою и возрадуюся заутра о милости твоей; яко был eси заступник мой и прибежище мое в день скорби моея. Помощник мой eси, тебе пою; яко Бог заступник мой eси, Боже мой, милость моя.

Псалом 59.

Боже, отринул ны eси и низложил eси нас, разгневался eси и ущедрил eси нас. Стрясл eси землю и смутил eси ю; исцели сокрушенiе eя, яко подвижеся. Показал eси людем твоим жестокая; напоил eси нас вiном умиленiя. Дал eси боящымся тебe знаменiе, eже убежати от лица лука. Яко да избавятся возлюбленнiи твои, спаси десницею твоею и услыши мя. Бог возгла во святем своем; возрадуюся, и разделю сiкиму, и юдоль жилищ размерю. Мой eсть галаад, и мой eсть манассiй, eфрем крепость главы моея, iуда царь мой. Моав коноб упованiя моего; на iдумею простру сапог мой; мне иноплемeнницы покоришася. Кто введет мя во град огражденiя? или кто наставит мя до iдумеи? Не ты ли, Боже, отринувый нас? и не изыдеши, Боже, в силах наших? Даждь нам помощь от скорби; и суетно спасенiе человеческо. О Бозе сотворим силу; и той уничижит стужающыя нам.

Псалом 60.

Услыши, Боже, моленiе мое, вонми молитве моей; от конeц земли к тебе воззвах, внегда уны сердце мое; на камень вознесл мя eси, наставил мя eси, яко был eси упованiе мое, столп крепости от лица вражiя. Вселюся в селенiи твоем во веки, покрыюся в крове крил твоих. Яко ты, Боже, услышал eси молитвы моя, дал eси достоянiе боящымся имене твоего. Дни на дни царeвы приложиши, лета eго до дне рода и рода. Пребудет в век пред Богом; милость и истину eго кто взыщет? Тако воспою имени твоему во веки, воздати ми молитвы моя день от дне.

Псалом 61.

Не Богу ли повинется душа моя? от того бо спасенiе мое. Ибо той Бог мой и спас мой, заступник мой; не подвижуся наипаче. Доколе належите на человека? убиваете вси вы, яко стене преклонене и оплоту возриновену. Oбаче цену мою совещаша отринути, текоша в жажди; усты своими благословляху, и сердцем своим кленяху. Oбаче Богови повинися, душе моя; яко от того терпенiе мое. Ибо той Бог мой и спас мой, заступник мой; не преселюся. О Бозе спасенiе мое и слава моя; Бог помощи моея, и упованiе мое на Бога. Уповайте на него, весь сонм людiй; излiяйте пред ним сердца ваша, яко Бог помощник наш. Oбаче суетни сынове человечестiи, лживи сынове человечестiи в мерилех eже неправдовати; тiи от суеты вкупе. Не уповайте на неправду, и на восхищенiе не желайте; богатство аще течет, не прилагайте сердца. Единою гла Бог, двоя сiя слышах, зане держава Божiя, и твоя, Господи, милость; яко ты воздаси комуждо по делом eго.

Псалом 62.

Боже, Боже мой, к тебе утренюю; возжада тебе душа моя, коль множицею тебе плоть моя, в земли пусте и непроходне и безводне. Тако во святем явихся тебе, видети силу твою и славу твою. Яко лучши милость твоя паче живот; устне мои похвалите тя. Тако благословлю тя в животе моем и о имени твоем воздежу руце мои. Яко от тука и масти да исполнится душа моя, и устнама радости восхвалят тя уста моя. Аще поминах тя на постели моей, на утренних поучахся в тя; яко был eси помощник мой, и в крове крилу твоeю возрадуюся. Прильпе душа моя по тебе; мене же прiят десница твоя. Тiи же всуе искаша душу мою; внидут в преисподняя земли; предадятся в руки oружiя, части лисовом будут. Царь же возвеселится о Бозе; похвалится всяк кленыйся им, яко заградишася уста глаголющих неправeдная.

Псалом 63.

Услыши, Боже, глас мой, внегда молитимися к тебе; от страха вражiя изми душу мою. Покрый мя от сонма лукавнующих, от множества делающих неправду; иже изостриша яко мечь языки своя, напрягоша лук свой, вещь горьку, состреляти в тайных непорочна; внезапу состреляют eго, и не убоятся. Утвердиша себе слово лукавое; поведаша скрыти сеть, реша; кто узрит их? Испыташа беззаконiе; исчезоша испытающiи испытанiя; приступит человек, и сердце глубоко. И вознесется Бог; стрелы младенeц быша язвы их, и изнемогоша на ня языцы их; смутишася вси видящiи их. И убояся всяк человек; и возвестиша дела Божiя, и творeнiя eго разумеша. Возвеселится праведник о Господе и уповает на него; и похвалятся вси правiи сердцем.

Псалом 64.

Тебе подобает песнь, Боже, в Сiоне, и тебе воздастся молитва во Iерусалиме. Услыши молитву мою; к тебе всяка плоть прiидет. Словеса беззаконник премогоша нас; и нечeстiя наша ты очтиши. Блажен, eгоже избрал eси и прiял, вселится во дворех твоих. Исполнимся во благих дому твоего; свят храм твой. Дивен в правде, услыши ны, Боже, спасителю наш, упованiе всех концей земли и сущих в мори далече; уготовляяй горы крепостiю своею, препоясан силою; смущаяй глубину морскую, шуму волн eго кто постоит? смятутся языцы, и убоятся живущiи в концах от знаменiй твоих; исходы утра и вечера украсиши. Посетил eси землю и упоил eси ю, умножил eси обогатити ю; река Божiя наполнися вод; уготовал eси пищу им, яко тако eсть уготованiе. Бразды eя упой, умножи жита eя; в каплях eя возвеселится прозябающи. Благословиши венец лета благости твоея, и поля твоя исполнятся тука; разботеют красная пустыни, и радостiю холми препояшутся. Одеяшася oвни oвчiи, и удолiя умножат пшеницу; воззовут, ибо воспоют.

Псалом 65.

Воскликните Господеви вся земля, пойте же имени eго, дадите славу хвале eго. Рцыте Богу; коль страшна дела твоя? во множестве силы твоея солжут тебе врази твои. Вся земля да поклонится тебе и поет тебе, да поет же имени твоему, вышнiй. Прiидите и видите дела Божiя, коль страшен в советех паче сынов человеческих. Обращаяй море в сушу, в реце пройдут ногами; тамо возвеселимся о нем, владычествующем силою своею веком; oчи eго на языки призираете; преогорчевающiи да не возносятся в себе. Благословите, языцы, Бога нашего, и услышан сотворите глас хвалы eго, положшаго душу мою в живот, и не давшаго во смятенiе ног моих. Яко искусил ны eси, Боже, разжегл ны eси, якоже разжизается сребро. Ввел ны eси в сеть, положил eси скорби на хребте нашем. Возвел eси человеки на главы нашя; проидохом сквозе oгнь и воду, и извел eси ны в покой. Вниду в дом твой со всесожженiем, воздам тебе молитвы моя, яже изрекосте устне мои, и глаголаша уста моя в скорби моей. Всесожжeнiя тучна вознесу тебе с кадилом, и oвны, вознесу тебе волы с козлы. Прiидите, услышите, и повем вам, вси боящiися Бога, eлика сотвори души моей. К нему усты моими воззвах, и вознесох под языком моим. Неправду аще узрех в сердцы моем, да не услышит менe Господь. Сего ради услыша мя Бог, внят гласу моленiя моего. Благословен Бог, иже не отстави молитву мою и милость свою от менe.

Псалом 66.

Боже, ущедри ны и благослови ны, просвети лице твое на ны и помилуй ны; Познати на земли путь твой, во всех языцех спасенiе твое. Да исповедятся тебе людiе, Боже, да исповедятся тебе людiе вси. Да возвеселятся и да возрадуются языцы; яко судиши людем правотою, и языки на земли наставиши. Да исповедятся тебе людiе, Боже, да исповедятся тебе людiе вси. Земля даде плод свой; благослови ны, Боже, Боже наш, благослови ны, Боже; и да убоятся eго вси концы земли.

Псалом 67.

Да воскрснет Бог, и расточатся врази eго, и да бежат от лица eго ненавидящiи eго. Яко изчезает дым, да изчезнут; яко тает воск от лица oгня, тако да погибнут грешницы от лица Божiя; а праведницы да возвеселятся, да возрадуются пред Богом, да насладятся в веселiи. Воспойте Богу, пойте имени eго; путесотворите возшедшему на запады, Господь имя eму; и радуйтеся пред ним. Да смятутся от лица eго, oца сирых и судiи вдовиц; Бог в месте святем своем. Бог вселяет eдиномыслeнныя в дом, изводя окованныя мужеством, такожде преогорчевающыя живущыя во гробех. Боже, внегда исходити тебе пред людьми твоими, внегда мимоходити тебе в пустыни, земля потрясеся, ибо небеса кануша от лица Бога сiнаина, от лица Бога Израилева. Дождь волен отлучиши, Боже, достоянiю твоему, и изнеможе, ты же совершил eси e. Животная твоя живут на ней; уготовал eси благостiю твоею нищему, Боже. Господь даст глагол благовествующым силою многою; царь сил возлюбленнаго, красотою дому разделити корысти. Аще поспите посреде предел, криле голубине посребрeне, и междорамiя eя в блещанiи злата; внегда разнствит небесный цари на ней, оснежатся в селмоне. Гора Божiя, гора тучная, гора усыренная, гора тучная. Вскую непщуете, горы усырeнныя? гора, юже благоволи Бог жити в ней; ибо Господь вселится до конца. Колесница Божiя тмами тем, тысяща гобзующих; Господь в них в сiнаи во святем. Возшел eси на высоту, пленил eси плен; прiял eси даянiя в человецех, ибо не покаряющыяся, eже вселитися. Господь Бог благословен, благословен Господь день дне; поспешит нам Бог спасенiй наших. Бог наш Бог eже спасати; и Господня, Господня исходища смeртная. Oбаче Бог сокрушит главы врагов своих, верх влас преходящих в прегрешенiих своих. Рече Господь; от васана обращу, обращу во глубинах морских; яко да омочится нога твоя в крови, язык пeс твоих от враг от него. Видена быша шeствiя твоя, Боже, шeствiя Бога моего царя, иже во святем. Предвариша князи близ поющих, посреде дев тимпанниц. В церквах благословите Бога, Господа от источник Израилевых. Тамо венiамiн юнейшiй во ужасе, князи iудовы владыки их, князи завулони, князи неффалiмли. Заповеждь, Боже, силою твоею; укрепи, Боже, сiе, eже соделал eси в нас. От храма твоего во Iерусалим тебе принесут царiе дары. Запрети зверeм тростным; сонм юнeц в юницах людских, eже затворити искушeнныя сребром; расточи языки хотящыя бранем. Прiидут молитвенницы от eгипта; eфiопiа предварит руку свою к Богу. Царства земная, пойте Богу, воспойте Господеви, возшедшему на нбо небесе на востоки; се, даст гласу своему глас силы. Дадите славу Богови; на Израили велелепота eго, и сила eго на облацех. Дивен Бог во святых своих; Бог Израилев, той даст силу и державу людем своим. Благословен Бог.

Псалом 68.

Спаси мя, Боже, яко внидоша воды до души моея. Углебох в тименiи глубины, и несть постоянiя; прiидох во глубины морскiя, и буря потопи мя. Утрудихся зовый, измолче гортань мой; исчезосте oчи мои, от eже уповати ми на Бога моего. Умножишася паче влас главы моея ненавидящiи мя туне; укрепишася врази мои, изгонящiи мя неправедно; яже не восхищах, тогда воздаях. Боже, ты уведел eси безумiе мое, и прегрешeнiя моя от тебe не утаишася. Да не постыдятся о мне терпящiи тебе, Господи, Господи сил; ниже да посрамятся о мне ищущiи тебе, Боже Израилев. Яко тебe ради претерпех поношенiе, покры срамота лице мое. Чуждь бых братiи моей и странен сыновом матере моея; яко ревность дому твоего снеде мя, и поношeнiя поносящих ти нападоша на мя. И покрых постом душу мою, и бысть в поношенiе мне; и положих одеянiе мое вретище, и бых им в притчу. О мне глумляхуся седящiи во вратех, и о мне пояху пiющiи вiно. Аз же молитвою моею к тебе, Боже; время благоволенiя, Боже; во множестве милости твоея услыши мя, во истине спасенiя твоего. Спаси мя от бренiя, да не углебну; да избавлюся от ненавидящих мя и от глубоких вод. Да не потопит мене буря водная, ниже да пожрет мене глубина, ниже сведет о мне ровенник уст своих. Услыши мя, Господи, яко блага милость твоя; по множеству щедрот твоих призри на мя. Не отврати лица твоего от oтрока твоего, яко скорблю; скоро услыши мя. Вонми души моей и избави ю; враг моих ради избави мя. Ты бо веси поношенiе мое, и студ мой, и срамоту мою; пред тобою вси оскорбляющiи мя. Поношенiе чаяше душа моя и страсть; и ждах соскорбящаго, и не бе, и утешающих, и не обретох. И даша в снедь мою желчь, и в жажду мою напоиша мя oцта. Да будет трапеза их пред ними в сеть и в воздаянiе и в соблазн. Да помрачатся oчи их, eже не видети, и хребет их выну сляцы. Пролiй на ня гнев твой, и ярость гнева твоего да постигнет их. Да будет двор их пуст, и в жилищих их да не будет живый. Зане eгоже ты поразил eси, тiи погнаша, и к болезни язв моих приложиша. Приложи беззаконiе к беззаконiю их, и да не внидут в правду твою. Да потребятся от книги живых, и с праведными да не напишутся. Нищ и боляй eсмь аз; спасенiе твое, Боже, да прiимет мя. Восхвалю имя Бога моего с песнiю, возвеличу eго во хваленiи; и угодно будет Богу паче телца юна, роги износяща и пазнокти. Да узрят нищiи и возвеселятся; взыщите Бога, и жива будет душа ваша. Яко услыша убогiя Господь, и окованныя своя не уничижи. Да восхвалят eго небеса и земля, море и вся живущая в нем. Яко Бог спасет Сiона, и созиждутся гради iудейстiи, и вселятся тамо и наследят и; и семя рабов твоих удержит и, и любящiи имя твое вселятся в нем.

Псалом 69.

Боже, в помощь мою вонми; Господи, помощи ми потщися. Да постыдятся и посрамятся ищущiи душу мою. да возвратятся вспять и постыдятся хотящiи ми злая; да возратятся абiе стыдящеся глаголющiи ми; благоже, благоже. Да возрадуются и возвеселятся о тебе вси ищущiи тебе, Боже; и да глаголют выну, да возвеличится Господь, любящiи спасенiе твое. Аз же нищ eсмь и убог, Боже, помози ми; помощник мой и избавитель мой eси ты, Господи, не закосни.

Псалом 70.

На тя, Господи, уповах, да не постыжуся в век. Правдою твоею избави мя и изми мя; приклони ко мне ухо твое и спаси мя. Буди ми в Бога защитителя и в место крепко спасти мя; яко утвержденiе мое и прибежище мое eси ты. Боже мой, избави мя из руки грешнаго, из руки законопреступнаго и обидящаго; Яко ты eси терпенiе мое, Господи, Господи, упованiе мое от юности моея. В тебе утвердихся от утробы, от чрева матере моея ты eси мой покровитель; о тебе пенiе мое выну. Яко чудо бых многим; и ты помощник мой крепок. Да исполнятся уста моя хваленiя, яко да воспою славу твою, весь день великолепiе твое. Не отвержи менe во время старости; внегда оскудевати крепости моей, не остави менe. Яко реша врази мои мне, и стрегущiи душу мою совещаша вкупе, глаголюще; Бог оставил eсть eго, пожените и имите eго, яко несть избавляяй. Боже мой, не удалися от менe; Боже мой, в помощь мою вонми. Да постыдятся и изчезнут оклеветающiи душу мою, да облекутся в студ и срам ищущiи злая мне. Аз же всегда возуповаю на тя, и приложу на всяку похвалу твою. Уста моя возвестят правду твою, весь день спасенiе твое, яко не познах книжная. Вниду в силе Господни; Господи, помяну правду тебe eдинаго. Боже мой, имже научил мя eси от юности моея, и донне возвещу чудеса твоя. И даже до старости и престаренiя, Боже мой, не остави менe, дондеже возвещу мышцу твою роду всему грядущему, силу твою и правду твою, Боже, даже до вышних, яже сотворил ми eси величiя; Боже, кто подобен тебе? Елики явил ми eси скорби многи и злы? и обращься оживотворил мя eси и от бездн земли возвел мя eси. Умножил eси на мне величествiе твое, и обращься утешил мя eси, и от бездн земли паки возвел мя eси. Ибо аз исповемся тебе в людех, Господи, в сосудех псаломских истину твою, Боже; воспою тебе в гуслех, стый Израилев. Возрадуетеся устне мои, eгда воспою тебе, и душа моя, юже eси избавил; eще же и язык мой весь день поучится правде твоей, eгда постыдятся и посрамятся ищущiй злая мне.

Псалом 71.

Боже, суд твой цареви даждь, и правду твою сыну цареву; судити людем твоим в правде и нищым твоим в суде. Да воспрiимут горы мир людем и холми правду. Судит нищым людским, и спасет сыны убогих, и смирит клеветника. И пребудет с солнцем, и прежде луны рода родов. Снидет яко дождь на руно, и яко капля каплющая на землю. Возсiяет во днех eго правда и множество мира, дондеже отимется луна. И обладает от моря до моря, и от рек до конeц вселенныя. Пред ним припадут eфiопляне, и врази eго персть полижут. Царiе фарсiйстiи и oстрови дары принесут, царiе аравстiи и сава дары приведут; и поклонятся eму вси царiе земстiи, вси языцы поработают eму. Яко избави нища от сильна, и убога, eмуже не бе помощника. Пощадит нища и убога, и душы убогих спасет; от лихвы и от неправды избавит душы их, и честно имя eго пред ними. И жив будет, и дастся eму от злата аравiйска; и помолятся о нем выну, весь день благословят eго. Будет утвержденiе на земли на версех гор; превознесется паче лiвана плод eго, и процветут от града яко трава земная. Будет имя eго благословено во веки, прежде солнца пребывает имя eго; и благословятся в нем вся колена земная, вси языцы ублажат eго. Благословен Господь Бог Израилев, творяй чудеса eдин, и благословено имя славы eго во век и в век века; и исполнится славы eго вся земля; буди, буди.

Псалом 72.

Коль благ Бог Израилев правым сердцем. Мои же вмале не подвижастеся нозе; вмале не пролiяшася стопы моя; яко возревновах на беззаконныя, мир грешников зря; яко несть восклоненiя в смерти их и утвержденiя в ране их; в трудех человеческих не суть, и с человеки не прiимут ран. Сего ради удержа я гордыня их до конца; одеяшася неправдою и нечестiем своим. Изыдет яко из тука неправда их; преидоша в любовь сердца. Помыслиша и глаголаша в лукавстве, неправду в высоту глаголаша; положиша на небеси уста своя, и язык их прейде по земли. Сего ради обратятся людiе мои семо, и днiе исполнени обрящутся в них. И реша; како уведе Бог? и аще eсть разум в вышнем? Се, сiи грешницы и гобзующiи в век удержаша богатство. И рех; eда всуе оправдих сердце мое и умых в неповинных руце мои, и бых язвен весь день, и обличенiе мое на утрених? Аще глаголах, повем тако; се, роду сынов твоих, eмуже обещахся; и непщевах разумети; сiе труд eсть предо мною, дондеже вниду во святило Божiе и разумею в последняя их. Oбаче за льщeнiя их положил eси им злая, низложил eси я, внегда разгордешася. Како быша в запустенiе? внезапу изчезоша, погибоша за беззаконiе свое. Яко сонiе востающаго, Господи, во граде твоем образ их уничижиши. Яко разжжеся сердце мое, и утробы моя изменишася; и аз уничижен, и не разумех, скотен бых у тебe. И аз выну с тобою; удержал eси руку десную мою, и советом твоим наставил мя eси, и со славою прiял мя eси. Что бо ми eсть на небеси? и от тебe что восхотех на земли? Изчезе сердце мое и плоть моя, Боже сердца моего, и часть моя, Боже, во век. Яко се, удаляющiи себе от тебe погибнут; потребил eси всякаго любодеющаго от тебe. Мне же прилеплятися Богови благо eсть, полагати на Господа упованiе мое, возвестити ми вся хвалы твоя, во вратех дщере Сiони.

Псалом 73.

Вскую, Боже, отринул eси до конца? разгневася ярость твоя на oвцы пажити твоея? Помяни сонм твой, eгоже стяжал eси исперва, избавил eси жезлом достоянiя твоего, гора Сiон сiя, в нейже вселился eси. Воздвигни руце твои на гордыни их в конец, eлика лукавнова враг во святем твоем. И восхвалишася ненавидящiи тя посреде праздника твоего; положиша знамeнiя своя знамeнiя, и не познаша. яко во исходе превыше; яко в дубраве древяне секирами разсекоша двeри eго вкупе, сечивом и oскордом разрушиша и. Возжгоша oгнем святило твое; на земли оскверниша жилище имене твоего. Реша в сердцы своем южики их вкупе; прiидите, и отставим вся праздники Божiя от земли. Знамeнiя их не видехом; несть ктому пррока, и нас не познает ктому. Доколе, Боже, поносит враг? раздражит противный имя твое до конца? Вскую отвращаеши руку твою и десницу твою от среды недра твоего в конец? Бог же, царь наш, прежде века содела спасенiе посреде земли. Ты утвердил eси силою твоею море; ты стерл eси главы змieв в воде; ты сокрушил eси главу змiеву, дал eси того брашно людем eфiопским. Ты расторгл eси источники и потоки; ты изсушил eси реки ифамскiя. Твой eсть день, и твоя eсть нощь; ты совершил eси зарю и солнце. Ты сотворил eси вся пределы земли; жатву и весну ты создал eси я. Помяни сiя; враг поноси Господеви, и людiе безумнiи раздражиша имя твое. Не предаждь зверeм душу исповедающуюся тебе; душ убогих твоих не забуди до конца. Призри на завет твой; яко исполнишася помраченнiи земли домов беззаконiй. Да не возвратится смиренный посрамлен; нищ и убог восхвалита имя твое. Востани, Боже, суди прю твою; помяни поношенiе твое, eже от безумнаго весь день. Не забуди гласа молитвeнник твоих; гордыня ненавидящих тя взыде выну.

Псалом 74.

Исповемыся тебе, Боже, исповемыся тебе и призовем имя твое; повем вся чудеса твоя. Егда прiиму время, аз правоты возсужду. Растаяся земля и вси живущiи на ней, аз утвердих столпы eя. Рех беззаконнующым, не беззаконнуйте; и согрешающым, не возносите рога. Не воздвизайте на высоту рога вашего и не глаголите на Бога неправду; яко ниже от исход, ниже и запад, ниже от пустых гор. Яко Бог судiя eсть; сего смиряет, и сего возносит. Яко чаша в руце Господни, вiна нерастворена исполнь растворенiя, и уклони от сея в сiю; oбаче дрождiе eго не истощися, испiют вси грешнiи земли. Аз же возрадуюся в век, воспою Богу iаковлю; и вся роги грешных сломлю, и вознесется рог праведнаго.

Псалом 75.

Ведом во iудеи Бог; во Израили велiе имя eго. И бысть в мире место eго, и жилище eго в Сiоне. Тамо сокруши крепости луков, oружiе и мечь и брань. Просвещаеши ты дивно от гор вечных. Смятошася вси неразумнiи сердцем; уснуша сном своим, и ничтоже обретоша вси мужiе богатства в руках своих. От запрещенiя твоего, Боже iаковль, воздремаша вседшiи на кони. Ты страшен eси, и кто противостанет тебе? оттоле гнев твой. С небесе слышан сотворил eси суд; земля убояся и умолча, внегда востати на суд Богу, спасти вся кроткiя земли. Яко помышленiе человеческое исповестся тебе, и останок помышленiя празднует ти. Помолитеся и воздадите Господеви Богу нашему; вси, иже окрест eго, принесут дары страшному и отемлющему духи князей, страшному паче царей земных.

Псалом 76.

Гласом моим ко Господу воззвах, гласом моим к Богу, и внят ми. В день скорби моея Бога взысках рукама моима, нощiю пред ним, и не прельщен бых; отвержеся утешитися душа моя. Помянух Бога и возвеселихся, размышлях, и малодушствоваше дух мой. Предваристе стражбы oчи мои; смятохся и не глаголах. Помыслих дни пeрвыя, и лета вечная помянух, и поучахся; нощiю сердцем моим размышлях и тужаше дух мой; eда во веки отринет Господь и не приложит благоволити паки? или до конца милость свою отсечет, сконча глагол от рода в род? eда забудет ущедрити Бог? или удержит во гневе своем щедроты своя? И рех; ныне начах, сiя измена десницы вышняго. Помянух дела Господня; яко помяну от начала чудеса твоя, и поучуся во всех делех твоих, и в начинанiих твоих размышляти буду. Боже, во святем путь твой; кто Бог велiй, яко Бог наш? Ты eси Бог творяй чудеса; сказал eси в людех силу твою, избавил eси мышцею твоею люди твоя, сыны iаковли и iосифовы. Видеша тя воды, Боже, видеша тя воды и убояшася; смятошася бeздны. Множество шума вод; глас даша облацы, ибо стрелы твоя преходят. Глас грома твоего в колеси, осветиша молнiя твоя вселенную; подвижеся и трепетна бысть земля. В мори путiе твои, и стeзи твоя в водах многих, и следы твои не познаются. Наставил eси яко oвцы люди твоя рукою моисеовою и ааронею.

Псалом 77.

Внемлите, людiе мои, закону моему, приклоните ухо ваше во глаголы уст моих. Отверзу в притчах уста моя, провещаю гананiя исперва. Елика слышахом и познахом я, и oтцы наши поведаша нам; не утаишася от чад их в род ин, возвещающе хвалы Господни, и силы eго и чудеса eго, яже сотвори. И воздвиже свиденiе во iакове, и закон положи во Израили, eлика заповеда oтцeм нашым сказати я сыновом своим, яко да познает род ин, сынове родящiися, и востанут и поведят я сыновом своим; да положат на Бога упованiе свое, и не забудут дел Божiих, и заповеди eго взыщут; да не будут якоже oтцы их, род строптив и преогорчеваяй, род иже не исправи сердца своего и не увери с Богом духа своего. Сынове eфрeмли наляцающе и стреляюще луки возвратишася в день брани; не сохраниша завета Божiя, и в законе eго не восхотеша ходити. И забыша благодеянiя eго и чудеса eго, яже показа имъ пред oтцы их, яже сотвори чудеса в земли eгипетстей, на поли танеосе; разверзе море и проведе их; представи воды яко мех, и настави я облаком во дни и всю нощь просвещенiем oгня. Разверзе камень в пустыни и напои я яко в бездне мнозе; и изведе воду из камене и низведе яко реки воды. И приложиша eще согрешати eму, преогорчиша вышняго в безводней; и искусиша Бога в сердцах своих, воспросити брашна душам своим. И клеветаша на Бога и реша; eда возможет Бог уготовати трапезу в пустыни? Понеже порази камень, и потекоша воды, и потоцы наводнишася; eда и хлеб может дати? или уготовати трапезу людем своим? Сего ради слыша Господь и презре, и oгнь возгореся во iакове, и гнев взыде на Израиля; яко не вероваша Богови, ниже уповаша на спасенiе eго. И заповеда облаком свыше, и двeри небесе отверзе; и одожди им манну ясти, и хлеб небесный даде им. Хлеб ангельскiй яде человек; брашно посла им до сытости. Воздвиже юг с небесе, и наведе силою своею лiва; и одожди на ня яко прах плоти, и яко песок морскiй птицы пернаты. И нападоша посреде стана их, окрест жилищ их. И ядоша и насытишася зело, и желанiе их пренесе им. Не лишишася от желанiя своего; eще брашну сущу во устех их, и гнев Божiй взыде на ня, и уби множайшая их, и избранным Израилeвым запят. Во всех сих согрешиша eще и не вероваша чудесeм eго; и изчезоша в суете днiе их, и лета их со тщанiем. Егда убиваше я, тогда взыскаху eго и обращахуся и утреневаху к Богу; и помянуша, яко Бог помощник им eсть, и Бог вышнiй избавитель им eсть; и возлюбиша eго усты своими, и языком своим солгаша eму; сердце же их не бе право с ним, ниже уверишася в завете eго. Той же eсть щедр, и очистит грехи их, и не растлит; и умножит отвратити ярость свою, и не разжжет всего гнева своего. И помяну, яко плоть суть, дух ходяй и не обращаяйся; Колькраты преогорчиша eго в пустыни, прогневаша eго в земли безводней? и обратишася, и искусиша Бога, и святаго Израилева раздражиша; и не помянуша руки eго в день, в oньже избави я из руки оскорбляющаго; якоже положи во eгипте знамeнiя своя, и чудеса своя на поли танеосе; и преложи в кровь реки их и источники их, яко да не пiют. Посла на ня пeсiя мухи, и поядоша я, и жабы, и растли я; и даде рже плоды их, и труды их пругом. Уби градом вiнограды их и черничiе их сланою; и предаде граду скоты их, и именiе их oгню. Посла на ня гнев ярости своея, ярость и гнев и скорбь, посланiе аггeлы лютыми. Путесотвори стезю гневу своему, и не пощаде от смерти душ их, и скоты их в смерти заключи; и порази всякое первородное в земли eгипетстей, начаток всякаго труда их в селенiих хамовых. И воздвиже яко oвцы люди своя, и возведе я яко стадо в пустыни; и настави я на упованiе, и не убояшася; и враги их покры море. И введе я в гору святыни своея, гору сiю, юже стяжа десница eго. И изгна от лица их языки, и по жребiю даде им землю ужем жребодаянiя, и всели в селенiих их колена Израилeва. И искусиша и преогорчиша Бога вышняго, и свиденiй eго не сохраниша; и отвратишася и отвергошася, якоже и oтцы их; превратишася в лук развращен; и прогневаша eго в холмех своих, и во истуканных своих раздражиша eго. Слыша Бог и презре, и уничижи зело Израиля; и отрину скинiю силомскую, селенiе свое, идеже вселися в человецех; и предаде в плен крепость их, и доброту их в руки врагов; и затвори во oружiи люди своя и достоянiе свое презре. Юношы их пояде oгнь, и девы их не осетованы быша; священницы их мечем падоша, и вдовицы их не оплаканы будут. И воста яко спя Господь, яко силен и шумен от вiна; и порази враги своя вспять, поношенiе вечное даде им; и отрину селенiе iосифово, и колено eфремово не избра; и избра колено iудово, гору Сiоню, юже возлюби; и созда яко eдинорога святилище свое; на земли основа и в век. И избра Давида раба своего, и воспрiят eго от стад oвчих; от доилиц поят eго, пасти iакова раба своего, и Израиля достоянiе свое. И упасе я в незлобiи сердца своего, и в разумех руку своeю наставил я eсть.

Псалом 78.

Боже, прiидоша языцы в достоянiе твое, оскверниша храм святый твой, положиша Iерусалим яко oвощное хранилище; положиша трупiя раб твоих брашно птицам небeсным, плоти преподобных твоих зверeм земным; пролiяша кровь их яко воду окрест Iерусалима, и не бе погребаяй. Быхом поношенiе соседом нашым, подражненiе и поруганiе сущым окрест нас. Доколе, Господи, прогневаешися до конца? разжжется яко oгнь рвенiе твое? Пролiй гнев твой на языки незнающыя тебe, и на царствiя, яже имене твоего не призваша; яко поядоша iакова, и место eго опустошиша. Не помяни наших беззаконiй первых; скоро да предварят ны щедроты твоя, Господи, яко обнищахом зело. Помози нам, Боже, спасителю наш, славы ради имене твоего; Господи, избави ны и очти грехи нашя имене ради твоего. Да не когда рекут языцы; Господе eсть Бог их? и да увестся во языцех пред oчима нашима отмщенiе крове раб твоих пролитыя. Да внидет пред тя воздыханiе окованных; по величiю мышцы твоея снабди сыны умерщвленных. Воздаждь соседом нашым седмерицею в недро их поношенiе их, имже поносиша тя, Господи. Мы же людiе твои и oвцы пажити твоея исповемыся тебе, Боже, во век, в род и род возвестим хвалу твою.

Псалом 79.

Пасый Израиля вонми; наставляяй яко oвча iосифа, седяй на херувiмех, явися; пред eфремом и венiамiном и манассiем воздвигни силу твою, и прiиди во eже спасти нас. Боже, обрати ны, и просвети лице твое, и спасемся. Господи Боже сил, доколе гневаешися на молитву раб твоих? Напитаеши нас хлебом слезным, и напоиши нас слезами в меру. Положил eси нас в пререканiе соседом нашым, и врази наши подражниша ны. Господи Боже сил, обрати ны, и просвети лице твое, и спасемся. Вiноград из eгипта пренесл eси; изгнал eси языки, и насадил eси и; путесотворил eси пред ним, и насадил eси корeнiя eго, и исполни землю. Покры горы сень eго, и ветвiя eго кедры Божiя; простре розги своя до моря, и даже до рек отрасли eго. Вскую низложил eси оплот eго, и обимают и вси мимоходящiи путем? Озоба и вепрь от дубравы, и уединенный дивiй пояде и. Боже сил, обратися убо, и призри с небесе и виждь, и посети вiноград сей; и соверши и, eгоже насади десница твоя, и на сына человеческаго, eгоже укрепил eси себе. Пожжен oгнем и раскопан; от запрещенiя лица твоего погибнут. Да будет рука твоя на мужа десницы твоея и на сына человеческаго, eгоже укрепил eси себе, и не отступим от тебe; оживиши ны, и имя твое призовем. Господи Боже сил, обрати ны, и просвети лице твое, и спасемся.

Псалом 80.

Радуйтеся Богу помощнику нашему, воскликните Богу iаковлю; прiимите псалом и дадите тимпан, псалтирь красен с гусльми; вострубите в новомчiи трубою, во благознаменитый день праздника вашего; яко повеленiе Израилеви eсть, и судба Богу iаковлю. Свиденiе во iосифе положи e, внегда изыти eму от земли eгипетскiя; языка, eгоже не ведяше, услыша. Отят от бремене хребет eго; руце eго в коши поработасте. В скорби призвал мя eси, и избавих тя; услышах тя в тайне бурне; искусих тя на воде пререканiя. Слышите, людiе мои, и засвидетелствую вам, Израилю, аще послушаеши менe; не будет тебе бог нов, ниже поклонишися богу чуждему. Аз бо eсмь Господь Бог твой, изведый тя от земли eгипетскiя; разшири уста твоя, и исполню я. И не послушаша людiе мои гласа моего, и Израиль не внят ми; и отпустих я по начинанieм сердец их, пойдут в начинанiих своих. Аще быша людiе мои послушали менe, Израиль аще бы в пути моя ходил; ни о чесомже убо враги eго смирил бых, и на оскорбляющыя их возложил бых руку мою. Врази Господни солгаша eму, и будет время их в век; и напита их от тука пшенична, и от камене меда насыти их.

Псалом 81.

Бог ста в сонме богов, посреде же боги разсудит. Доколе судите неправду, и лица грешников прiемлете? Судите сиру и убогу, смирена и нища оправдайте; измите нища и убога, из руки грешничи избавите eго. Не познаша, ниже уразумеша, во тме ходят; да подвижатся вся основанiя земли. Аз рех; бози eсте, и сынове вышняго вси; вы же яко человецы умираете, и яко eдин от князей падаете. Воскрсни, Боже, суди земли; яко ты наследиши во всех языцех.

Псалом 82.

Боже, кто уподобится тебе? не премолчи, ниже укротися, Боже; яко се, врази твои возшумеша, и ненавидящiи тя воздвигоша главу. На люди твоя лукавноваша волею, и совещаша на святыя твоя. Реша; прiидите и потребим я от язык, и не помянется имя Израилево ктому. Яко совещаша eдиномышленiем вкупе, на тя завет завещаша; селeнiя iдумeйска и iсмаилiте, моав и агаряне, гевал и аммон и амалик, иноплемeнницы с живущими в тире; ибо и ассур прiиде с ними, быша в заступленiе сыновом лотовым; Сотвори им яко мадiаму и сiсаре, яко iавiму в потоце кiссове; потребишася во аендоре, быша яко гной земный. Положи князи их яко орива и зива, и зевеа и салмана, вся князи их, иже реша; да наследим себе святилище Божiе. Боже мой, положи я яко коло, яко трость пред лицем ветра. Яко oгнь попаляяй дубравы, яко пламень пожигаяй горы; тако поженеши я бурею твоею, и гневом твоим смятеши я. Исполни лица их безчестiя, и взыщут имене твоего, Господи. Да постыдятся и смятутся в век века, и посрамятся и погибнут. И да познают, яко имя тебе Господь, ты eдин вышнiй по всей земли.

Псалом 83.

Коль возлюблeнна селeнiя твоя, Господи сил. Желает и скончавается душа моя во дворы Господни; сердце мое и плоть моя возрадовастася о Бозе живе. Ибо птица обрете себе храмину, и горлица гнездо себе, идеже положит птенцы своя, oлтари твоя, Господи сил, царю мой и Боже мой. Блажени живущiи в дому твоем; в веки веков восхвалят тя. Блажен муж, eмуже eсть заступленiе eго у тебe; восхождeнiя в сердцы своем положи, во юдоли плачевней, в месте, eже положи; ибо благословенiе даст законополагаяй. Пойдут от силы в силу; явится Бог богов в Сiоне. Господи Боже сил, услыши молитву мою, внуши, Боже iаковль. Защитниче наш, виждь, Боже, и призри на лице хрiста твоего. Яко лучше день eдин во дворех твоих паче тысящ; изволих приметатися в дому Бога моего паче, неже жити ми в селенiих грешничих. Яко милость и истину любит Господь, Бог благдть и славу даст; Господь не лишит благих ходящих незлобiем. Господи Боже сил, блажен человек уповаяй на тя.

Псалом 84.

Благоволил eси, Господи, землю твою, возвратил eси плен iаковль. Оставил eси беззаконiя людiй твоих, покрыл eси вся грехи их. Укротил eси весь гнев твой, возвратился eси от гнева ярости твоея. Возврати нас, Боже спасенiй наших, и отврати ярость твою от нас. Еда во веки прогневаешися на ны? или простреши гнев твой от рода в род? Боже, ты обращься оживиши ны, и людiе твои возвеселятся о тебе. Яви нам, Господи, милость твою, и спасенiе твое даждь нам. Услышу, что речет о мне Господь Бог; яко речет мир на люди своя, и на преподобныя своя, и на обращающыя сердца к нему. Oбаче близ боящихся eго спасенiе eго, вселити славу в землю нашу. Милость и истина сретостеся, правда и мир облобызастася; истина от земли возсiя, и правда с небесе приниче; ибо Господь даст благость, и земля наша даст плод свой. Правда пред ним предидет, и положит в путь стопы своя.

Псалом 85.

Приклони, Господи, ухо твое, и услыши мя; яко нищ и убог eсмь аз. Сохрани душу мою, яко преподобен eсмь; спаси раба твоего, Боже мой, уповающаго на тя. Помилуй мя, Господи, яко к тебе воззову весь день. Возвесели душу раба твоего; яко к тебе взях душу мою. Яко ты, Господи, благ и кроток и многомилостив всем призывающым тя. Внуши, Господи, молитву мою и вонми гласу моленiя моего. В день скорби моея воззвах к тебе, яко услышал мя eси. Несть подобен тебе в бозех, Господи, и несть по делом твоим. Вси языцы, eлики сотворил eси, прiидут и поклонятся пред тобою, Господи, и прославят имя твое; яко велiй eси ты и творяй чудеса, ты eси Бог eдин. Настави мя, Господи, на путь твой, и пойду во истине твоей; да возвеселится сердце мое боятися имене твоего. Исповемся тебе, Господи Боже мой, всем сердцем моим и прославлю имя твое в век; яко милость твоя велiя на мне, и избавил eси душу мою от ада преисподнейшаго. Боже, законопреступницы восташа на мя, и сонм державных взыскаша душу мою, и не предложиша тебе пред собою. И ты, Господи Боже мой, щедрый и милостивый, долготерпеливый и многомилостивый и истинный, призри на мя и помилуй мя; даждь державу твою oтроку твоему и спаси сына рабы твоея. Сотвори со мною знаменiе во благо; и да видят ненавидящiи мя, и постыдятся, яко ты, Господи, помогл ми и утешил мя eси.

Псалом 86.

Основанiя eго на горах святых; любит Господь врата Сiоня паче всех селенiй iаковлих. Преславная глаголашася о тебе, граде Божiй. Помяну раав и вавилона ведущым мя; и се, иноплемeнницы и тир и людiе eфiопстiи, сiи быша тамо. Мати Сiон речет; человек и человек родися в нем, и той основа и вышнiй. Господь повесть в писанiи людiй и князей, сих бывших в нем. Яко веселящихся всех жилище в тебе.

Псалом 87.

Господи Боже спасенiя моего, во дни воззвах и в нощи пред тобою; да внидет пред тя молитва моя, приклони ухо твое к моленiю моему. Яко исполнися зол душа моя, и живот мой аду приближися. Привменен бых с низходящими в ров; бых яко человек без помощи, в мертвых свободь; яко язвеннiи спящiи во гробе, ихже не помянул eси ктому, и тiи от руки твоея отриновени быша. Положиша мя в рове преисподнем, в темных и сени смертней. На мне утвердися ярость твоя, и вся волны твоя навел eси на мя. Удалил eси знаемых моих от менe; положиша мя мерзость себе; предан бых и не исхождах. Oчи мои изнемогосте от нищеты; воззвах к тебе, Господи, весь день, воздех к тебе руце мои. Еда мертвыми твориши чудеса? или врачеве воскресят, и исповедятся тебе? Еда повесть кто во гробе милость твою, и истину твою в погибели? Еда познана будут во тме чудеса твоя, и правда твоя в земли забвенней? И аз к тебе, Господи, воззвах, и утро молитва моя предварит тя. Вскую, Господи, отрееши душу мою? отвращаеши лице твое от менe? Нищ eсмь аз, и в трудех от юности моея; вознесжеся смирихся и изнемогох. На мне преидоша гневи твои, устрашeнiя твоя возмутиша мя; обыдоша мя яко вода весь день, одержаша мя вкупе. Удалил eси от менe друга и искренняго, и знаемых моих от страстей.

Псалом 88.

Милости твоя, Господи, во век воспою, в род и род возвещу истину твою усты моими. Зане рекл eси; в век милость созиждется; на небесех уготовится истина твоя. Завещах завет избранным моим, кляхся Давиду рабу моему; до века уготоваю семя твое, и созижду в род и род престол твой. Исповедят небеса чудеса твоя, Господи, ибо истину твою в церкви святых. Яко кто во облацех уравнится Господеви? уподобится Господеви в сынех Божiих? Бог прославляемь в совете святых, велiй и страшен eсть над всеми окрестными eго. Господи Боже сил, кто подобен тебе? силен eси, Господи, и истина твоя окрест тебe. Ты владычествуеши державою морскою; возмущенiе же волн eго ты укрочаеши. Ты смирил, eси, яко язвена, гордаго; мышцею силы твоея расточил eси враги твоя. Твоя сут небеса, и твоя eсть земля; вселенную и исполненiе eя ты основал eси. Север и море ты создал eси; фавор и eрмон о имени твоем возрадуетася. Твоя мышца с силою; да укрепится рука твоя, и вознесется десница твоя. Правда и судба уготованiе престола твоего; милость и истина предидете пред лицем твоим. Блажени людiе ведущiи воскликновенiе; Господи, во свете лица твоего пойдут, и о имени твоем возрадуются весь день, и правдою твоею вознесутся. Яко похвала силы их ты eси, и во благоволенiи твоем вознесется рог наш; яко Господне eсть заступленiе, и святаго Израилева царя нашего. Тогда глал eси в виденiи сыновом твоим, и рекл eси; положих помощь на сильнаго, вознесох избраннаго от людiй моих; обретох Давида раба моего, eлеем святым моим помазах eго. Ибо рука моя заступит eго, и мыщца моя укрепит eго. ничтоже успеет враг на него, и сын беззаконiя не приложит озлобити eго. И ссеку от лица eго враги eго, и ненавидящыя eго побежду; и истина моя и милость моя с ним, и о имени моем вознесется рог eго; и положу на мори руку eго, и на реках десницу eго. Той призовет мя; oц мой eси ты, Бог мой и заступник спасенiя моего. И аз первенца положу eго, высока паче царей земных; в век сохраню eму милость мою, и завет мой верен eму; и положу в век века семя eго, и престол eго яко днiе неба. Аще оставят сынове eго закон мой, и в судбах моих не пойдут; аще оправданiя моя осквернят, и заповедiй моих не сохранят; посещу жезлом беззаконiя их, и ранами неправды их, милость же мою не разорю от них, ни преврежду во истине моей; ниже оскверню завета моего, и исходящих от уст моих не отвергуся. Единою кляхся о святем моем; аще Давиду солжу? Семя eго во век пребудет, и престол eго яко солнце предо мною, и яко луна совершена в век, и свидетель на небеси верен. Ты же отринул eси и уничижил, негодовал eси помазаннаго твоего; разорил eси завет раба твоего, осквернил eси на земли святыню eго; разорил eси вся оплоты eго, положил eси твeрдая eго страх. Расхищаху eго вси мимоходящiи путем, бысть поношенiе соседом своим. Возвысил eси десницу стужающих eму, возвеселил eси вся враги eго; отвратил eси помощь меча eго и не заступил eси eго во брани; разорил eси от очищенiя eго, престол eго на землю повергл eси; умалил eси дни времене eго, облiял eси eго студом. Доколе, Господи, отвращаешися в конец, разжжется яко oгнь гнев твой? Помяни, кiй мой состав; eда бо всуе создал eси вся сыны человечeскiя? Кто eсть человек, иже поживет и не узрит смерти, избавит душу свою из руки адовы? Господе суть милости твоя дрeвнiя, Господи, имиже клялся eси Давиду во истине твоей? Помяни, Господи, поношенiе раб твоих, eже удержах в недре моем многих язык; имже поносиша врази твои, Господи, имже поносиша измененiю хрiста твоего. Благословен Господь во век; буди, буди.

Псалом 89.

Господи, прибежище был eси нам в род и род. Прежде даже горам не быти и создатися земли и вселенней, и от века и до века ты eси. Не отврати человека во смиренiе, и рекл eси; обратитеся, сынове человечестiи. Яко тысяща лет пред oчима твоима, Господи, яко день вчерашнiй, иже мимо иде, и стража нощная. Уничижeнiя их лета будут; утро яко трава мимо идет, утро процветет и прейдет; на вечер отпадет, ожестеет и изсхнет; яко изчезохом гневом твоим, и яростiю твоею смутихомся. Положил eси беззаконiя наша пред тобою, век наш в просвещенiе лица твоего. Яко вси днiе наши оскудеша, и гневом твоим изчезохом; лета наша яко паучина поучахуся; днiе лет наших в нихже седмьдесят лет, аще же в силах, oсмьдесят лет, и множае их труд и болезнь; яко прiиде кротость на ны, и накажемся. Кто весть державу гнева твоего, и от страха твоего ярость твою изчести? Десницу твою тако скажи ми, и окованныя сердцем в мудрости. Обратися, Господи, доколе? и умолен буди на рабы твоя. Исполнихомся заутра милости твоея, Господи, и возрадовахомся и возвеселихомся; во вся дни нашя возвеселихомся, за дни, в няже смирил ны eси, лета, в няже видехом злая. И призри на рабы твоя и на дела твоя, и настави сыны их. И буди светлость Господа Бога нашего на нас, и дела рук наших исправи на нас, и дело рук наших исправи.

Псалом 90.

Живый в помощи вышняго, в крове Бога нбнаго водворится, речет Господеви; заступник мой eси и прибежище мое, Бог мой, и уповаю на него. Яко той избавит тя от сети ловчи и от словесе мятежна; плещма своима осенит тя, и под криле eго надеешися; oружiем обыдет тя истина eго. Не убоишися от страха нощнаго, от стрелы летящiя во дни, от вещи во тме преходящiя, от нападенiя и беса полуденнаго. Падет от страны твоея тысяща, и тма одесную тебe, к тебе же не приближится; oбаче oчима твоима смотриши и воздаянiе грешников узриши. Яко ты, Господи, упованiе мое; вышняго положил eси прибежище твое. Не прiидет к тебе зло, и рана не приближится телеси твоему; яко ангелом своим заповесть о тебе, сохранити тя во всех путех твоих. На руках возмут тя, да не когда преткнеши о камень ногу твою; на аспiда и васiлiска наступиши, и попереши льва и змiя. Яко на мя упова, и избавлю и; покрыю и, яко позна имя мое. Воззовет ко мне, и услышу eго; с ним eсмь в скорби, изму eго и прослвалю eго; долготою днiй исполню eго и явлю eму спасенiе мое.

Псалом 91.

Благо eсть исповедатися Господеви и пети имени твоему, вышнiй; возвещати заутра милость твою и истину твою на всяку нощь, в десятоструннем псалтири с песнiю в гуслех. Яко возвеселил мя eси, Господи, в творенiи твоем, и в делех руку твоeю возрадуюся. Яко возвеличишася дела твоя, Господи; зело углубишася помышлeнiя твоя. Муж безумен не познает, и неразумив не разумеет сих. Внегда прозябоща грешницы яко трава, и проникоша вси делающiи беззаконiе, яко да потребятся в век века; ты же вышнiй во век, Господи. Яко се, врази твои, Господи, яко се, врази твои погибнут, и разыдутся вси делающiи беззаконiе. И вознесется яко eдинорога рог мой, и старость моя в eлеи мастите; и воззре oко мое на враги моя, и востающыя на мя лукавнующыя услышит ухо мое. Праведник яко фiнix процветет; яко кедр, иже в лiване, умножится. Насаждени в дому Господни во дворех Бога нашего процветут; eще умножатся в старости мастите, и благопрiемлюще будут. Да возвестят, яко прав Господь Бог наш, и несть неправды в нем.

Псалом 92.

Господь воцарися, в лепоту облечеся; облечеся Господь в силу и препоясася; ибо утверди вселенную, яже не подвижится. Готов престол твой оттоле; от века ты eси. Воздвигоша реки, Господи, воздвигоша реки гласы своя; возмут реки сотрeнiя своя, от гласов вод многих. Дивны высоты морскiя; дивен в высоких Господь. Свиденiя твоя уверишася зело. Дому твоему подобает святыня, Господи, в долготу днiй.

Псалом 93.

Бог отмщенiй Господь, Бог отмщенiй не обинулся eсть. Вознесися, судяй земли, воздаждь воздаянiе гордым. Доколе грешницы, Господи, доколе грешницы восхвалятся? Провещают и возглаголют неправду, возглаголют вси делающiи беззаконiе? Люди твоя, Господи, смириша, и достоянiе твое озлобиша; вдовицу и сира умориша, и пришелца убиша, и реша; не узрит Господь, ниже уразумеет Бог iаковль. Разумейте же, безумнiи в людех, и буiи некогда, умудритеся; насаждей ухо, не слышит ли? или создавый oко, не сматряет ли? наказуяй языки, не обличит ли, учай человека разуму? Господь весть помышлeнiя человечeская, яко суть суeтна. Блажен человек, eгоже аще накажеши, Господи, и от закона твоего научиши eго; укротити eго от днiй лютых, дондеже изрыется грешному яма. Яко не отринет Господь людiй своих, и достоянiя своего не оставит; дондеже правда обратится на суд, и держащiися eя вси правiи сердцем. Кто востанет ми на лукавнующыя? или кто спредстанет ми на делающыя беззаконiе? Аще не Господь помогл бы ми, вмале вселилася бы во ад душа моя. Аще глаголах; подвижеся нога моя, милость твоя, Господи, помогаше ми; по множеству болезней моих в сердцы моем, утешeнiя твоя возвеселиша душу мою. Да не пребудет тебе престол беззаконiя, созидаяй труд на повеленiе. Уловят на душу праведничу, и кровь неповинную осудят. И бысть мне Господь в прибежище, и Бог мой в помощь упованiя моего; и воздаст им Господь беззаконiе их, и по лукавствiю их погубит я Господь Бог нашъ.

Псалом 94.

Прiидите, возрадуемся Господеви, воскликнем Богу спасителю нашему; предварим лице eго во исповеданiи, и во псалмех воскликнем eму; яко Бог велiй Господь, и царь велiй по всей земли; яко в руце eго вси концы земли, и высоты гор того суть. Яко того eсть море, и той сотвори e, и сушу руце eго создасте. Прiидите, поклонимся и припадем eму, и восплачемся пред Господем сотворшим нас; яко той eсть Бог наш, и мы людiе пажити eго и oвцы руки eго. Днесь аще глас eго услышите, не ожесточите сердец ваших, яко в прогневанiи, по дни искушенiя в пустыни; в oньже искусиша мя oтцы ваши, искусиша мя, и видеша дела моя. Четыредесять лет негодовах рода того, и рех; присно заблуждают сердцем, тiи же не познаша путiй моих; яко кляхся во гневе моем, аще внидут в покой мой.

Псалом 95.

Воспойте Господеви песнь нову, воспойте Господеви вся земля; воспойте Господеви, благословите имя eго; благовестите день от дне спасенiе eго. Возвестите во языцех славу eго, во всех людех чудеса eго. Яко велiй Господь и хвален зело, страшен eсть над всеми боги. Яко вси бози язык бесове; Господь же небеса сотвори. Исповеданiе и красота пред ним, святыня и великолепiе во святиле eго. Принесите Господеви, oтечeствiя язык, принесите Господеви славу и честь. Принесите Господеви славу имени eго; возмите жeртвы и входите во дворы eго. Поклонитеся Господеви во дворе святем eго; да подвижится от лица eго вся земля. Рцыте во языцех: яко Господь воцарися; ибо исправи вселенную, яже не подвижится; судит людем правостiю. Да возвеселятся небеса, и радуется земля; да подвижится море и исполненiе eго; возрадуются поля, и вся яже на них; тогда возрадуются вся древа дубравная от лица Господня, яко грядет, яко грядет судити земли; судити вселенней в правду, и людем истиною своею.

Псалом 96.

Господь воцарися, да радуется земля, да веселятся oстрови мнози. Облак и мрак окрест eго; правда и судба исправленiе престола eго. Oгнь пред ним предидет и попалит окрест враги eго. Осветиша молнiя eго вселенную; виде и подвижеся земля. Горы яко воск растаяша от лица Господня, от лица Господа всея земли. Возвестиша небеса правду eго, и видеша вси людiе славу eго. Да постыдятся вси кланяющiися истуканным, хвалящiися о iдолех своих; поклонитеся eму, вси ангели eго. Слыша и возвеселися Сiон, и возрадовашася дщeри iудeйскiя, судеб ради твоих, Господи; яко ты Господь вышнiй над всею землею, зело превознеслся eси над всеми боги. Любящiи Господа, ненавидите злая; хранит Господь душы преподобных своих, из руки грешничи избавит я. Свет возсiя праведнику, и правым сердцем веселiе. Веселитеся, праведнiи, о Господе, и исповедайте память святыни eго.

Псалом 97.

Воспойте Господеви песнь нову, яко дивна сотвори Господь; спасе eго десница eго и мышца святая eго. Сказа Господь спасенiе свое, пред языки откры правду свою. Помяну милость свою iакову и истину свою дому Израилеву; видеша вси концы земли спасенiе Бога нашего. Воскликните Богови, вся земля, воспойте и радуйтеся и пойте. Пойте Господеви в гуслех, в гуслех и гласе псаломсте, в трубах кованых и гласом трубы рожаны; вострубите пред царем Господем. Да подвижится море и исполненiе eго, вселенная и вси живущiи на ней. Реки восплещут рукою вкупе, горы возрадуются от лица Господня, яко грядет, яко идет судити земли; судити вселенней в правду, и людем правостiю.

Псалом 98.

Господь воцарися, да гневаются людiе; седяй на херувiмех, да подвижится земля. Господь в Сiоне велик, и высок eсть над всеми людьми. Да исповедятся имени твоему великому, яко страшно и свято eсть. И честь царева суд любит; ты уготовал eси правоты, суд и правду во iакове ты сотворил eси. Возносите Господа Бога нашего и покланяйтеся подножiю ногу eго, яко свято eсть. Моисей и аарон во iереех eго, и самуил в призывающих имя eго; призываху Господа, и той послушаше их. В столпе облачне глаше к ним; яко храняху свиденiя eго и повеленiя eго, яже даде им. Господи Боже наш, ты послушал eси их; Боже, ты милостив бывал eси им, и мщая на вся начинанiя их. Возносите Господа Бога нашего и покланяйтеся в горе святей eго; яко свят Господь Бог наш.

Псалом 99.

Воскликните Богови вся земля; работайте Господеви в веселiи, внидите пред ним в радости. Уведите, яко Господь той eсть Бог наш; той сотвори нас, а не мы; мы же людiе eго и oвцы пажити eго. Внидите во врата eго во исповеданiи, во дворы eго в пенiих; исповедайтеся eму, хвалите имя eго. Яко благ Господь, в век милость eго, и даже до рода и рода истина eго.

Псалом 100.

Милость и суд воспою тебе, Господи; пою и разумею в пути непорочне; когда прiидеши ко мне? прехождах в незлобiи сердца моего посреде дому моего. Не предлагах пред oчима моима вещь законопреступную; творящыя преступленiе возненавидех. не прильпе мне сердце строптиво; уклоняющагося от менe лукаваго не познах. Оклеветающаго тай искренняго своего, сего изгонях; гордым oком и несытым сердцем, с сим не ядях. Oчи мои на верныя земли, посаждати я со мною; ходяй по пути непорочну, сей ми служаше. Не живяше посреде дому моего творяй гордыню; глаголяй неправeдная не исправляше пред oчима моима. Воутрiя избивах вся грешныя земли, eже потребити от града Господня вся делающыя беззаконiе.

Псалом 101.

Господи, услыши молитву мою, и вопль мой к тебе да прiидет. Не отврати лица твоего от менe; в oньже аще день скорблю, приклони ко мне ухо твое; в oньже аще день призову тя, скоро услыши мя. Яко исчезоша яко дым днiе мои, и кости моя яко сушило сосхошася. Уязвлен бых яко трава, и изсше сердце мое, яко забых снести хлеб мой. От гласа воздыханiя моего прильпе кость моя плоти моей. Уподобихся неясыти пустынней, бых яко нощный вран на развалине. Бдех и бых яко птица особящаяся на кровле. Весь день поношаху ми врази мои, и хвалящiи мя мною кленяхуся. Зане пепел яко хлеб ядях и питiе мое с плачем растворях, от лица гнева твоего и ярости твоея; яко вознес низвергл мя eси. Днiе мои яко сень уклонишася, и аз яко сено изсхох. Ты же, Господи, во век пребываеши, и память твоя в род и род. Ты воскрс ущедриши Сiона; яко время ущедрити eго, яко прiиде время. Яко благоволиша раби твои о каменiи eго, и персть eго ущедрят. И убоятся языцы имене Господня, и вси царiе земстiи славы твоея; яко созиждет Господь Сiона и явится во славе своей. Призре на молитву смиренных и не уничижи моленiя их. Да напишется сiе в род ин, и людiе зиждемiи восхвалят Господа; яко приниче с высоты святыя своея, Господь с небесе на землю призре, услышати воздыханiе окованных, разрешити сыны умерщвленных; возвестити в Сiоне имя Господне и хвалу eго во iерлиме, внегда собратися людем вкупе и царeм, eже работати Господеви. Отвеща eму на пути крепости eго; умаленiе днiй моих возвести ми; не возведи мене во преполовенiе днiй моих; в роде родов лета твоя. В началех ты, Господи, землю основал eси, и дела руку твоeю суть небеса. Та погибнут, ты же пребываеши; и вся яко риза обетшают, и яко oдежду свiеши я, и изменятся. Ты же тойжде eси, и лета твоя не оскудеют. Сынове раб твоих вселятся, и семя их во век исправится.

Псалом 102.

Благослови, душе моя, Господа, и вся внутрeнняя моя, имя святое eго; благослови, душе моя, Господа, и не забывай всех воздаянiй eго; очищающаго вся беззаконiя твоя, изцеляющаго вся недуги твоя, избавляющаго от истленiя живот твой, венчающаго тя милостiю и щедротами, исполняющаго во благих желанiе твое; обновится яко oрля юность твоя. Творяй милостыни Господь и судбу всем обидимым. Сказа пути своя моисеови, сыновом Израилeвым хотенiя своя. Щедр и милостив Господь, долготерпелив и многомилостив. Не до конца прогневается, ниже во век враждует; не по беззаконieм нашым сотворил eсть нам, ниже по грехом нашым воздал eсть нам. Яко по высоте небесней от земли, утвердил eсть Господь милость свою на боящихся eго; eлико отстоят востоцы от запад, удалил eсть от нас беззаконiя наша. Якоже щедрит oтец сыны, ущедри Господь боящихся eго. Яко той позна созданiе наше, помяну, яко персть eсмы. Человек, яко трава днiе eго, яко цвет селный, тако оцветет; яко дух пройде в нем, и не будет, и не познает ктому места своего. Милость же Господня от века и до века на боящихся eго, и правда eго на сынех сынов, хранящих завет eго и помнящих заповеди eго творити я. Господь на небеси уготова престол свой, и цартво eго всеми обладает. Благословите Господа, вси ангели eго, сильнiи крепостiю, творящiи слово eго, услышати глас словес eго. Благословите Господа, вся силы eго, слуги eго, творящiи волю eго. Благословите Господа, вся дела eго на всяком месте владычества eго; благослови, душе моя, Господа.

Псалом 103.

Благослови, душе моя, Господа. Господи Боже мой, возвеличился eси зело; во исповеданiе и в велелепоту облеклся eси; одеяйся светом яко ризою, простираяй небо яко кожу; покрываяй водами превыспрeнняя своя, полагаяй облаки на восхожденiе свое, ходяй на крилу ветрeню; творяй ангелы своя духи, и слуги своя пламень oгненный; основаяй землю на тверди eя; не преклонится в век века. Бездна яко риза одеянiе eя, на горах станут воды; от запрещенiя твоего побегнут, от гласа грома твоего убоятся. Восходят горы, и низходят поля, в место eже основал eси им. Предел положил eси, eгоже не прейдут, ниже обратятся покрыти землю. Посылаяй источники в дебрех, посреде гор пройдут воды. Напаяют вся звери сeлныя, ждут oнагри в жажду свою. На тых птицы небeсныя привитают; от среды каменiя дадят глас. Напаяяй горы от превыспренних своих; от плода дел твоих насытится земля. Прозябаяй траву скотом, и злак на службу человеком, извести хлеб от земли; и вiно веселит сердце человека, умастити лице eлеем; и хлеб сердце человека укрепит. Насытятся древа польская, кедри лiванстiи, ихже eси насадил; тамо птицы вогнездятся, eродiево жилище предводителствует ими. Горы высокiя eленeм, камень прибежище заяцeм. Сотворил eсть луну во времена; солнце позна запад свой. Положил eси тму, и бысть нощь, в нейже пройдут вси зверiе дубравнiи, скимни рыкающiи восхитити и взыскати от Бога пищу себе. Возсiя солнце, и собрашася, и в ложах своих лягут. Изыдет человек на дело свое и на деланiе свое до вечера. Яко возвеличишася дела твоя, Господи; вся премудростiю сотворил eси; исполнися земля твари твоея. Сiе море великое и пространное; тамо гади, ихже несть числа, животная малая с великими; тамо корабли преплавают, змiй сей, eгоже создал eси ругатися eму. Вся к тебе чают, дати пищу им во благо время. Давшу тебе им, соберут; отверзшу тебе руку, всячeская исполнятся благости; отвращшу же тебе лице, возмятутся; отимеши дух их, и изчезнут и в персть свою возвратятся; послеши дха твоего, и созиждутся, и обновиши лице земли. Буди слава Господня во веки; возвеселится Господь о делех своих; призираяй на землю и творяй ю трястися; прикасаяйся горам, и дымятся. Воспою Господеви в животе моем, пою Богу моему, дондеже eсмь; да усладится eму беседа моя, аз же возвеселюся о Господе. Да изчезнут грешницы от земли, и беззаконницы, якоже не быти им. Благослови, душе моя, Господа.

Псалом 104.

Исповедайтеся Господеви и призывайте имя eго, возвестите во языцех дела eго; воспойте eму и пойте eму, поведите вся чудеса eго. Хвалитеся о имени святем eго; да возвеселится сердце ищущих Господа; взыщите Господа и утвердитеся, взыщите лица eго выну. Помяните чудеса eго, яже сотвори, чудеса eго и судбы уст eго, семя авраамле раби eго, сынове iаковли избраннiи eго. Той Господь Бог наш; по всей земли судбы eго. Помяну в век завет свой, слово, eже заповеда в тысящы родов, eже завеща аврааму, и клятву свою iсааку; и постави ю iакову в повеленiе и Израилю в завет вечен, гля; тебе дам землю ханааню, уже достоянiя вашего. Внегда быти им малым числом, малейшым и пришелцeм в ней, и преидоша от языка в язык и от царствiя в люди ины; не остави человека обидети их и обличи о них цари; не прикасайтеся помазанным моим, и во пророцех моих не лукавнуйте. И призва глад на землю; всяко утвержденiе хлебное сотры. Посла пред ними человека; в раба продан бысть iосиф. Смириша во оковах нозе eго, железо пройде душа eго, дондеже прiиде слово eго; слово Господне разжже eго. Посла царь и разреши eго; князь людiй, и отпусти eго. Постави eго господина дому своему и князя всему стяжанiю своему, наказати князи eго яко себе и старцы eго умудрити. И вниде Израиль во eгипет, и iаков пришелствова в землю хамову. И возрасти люди своя зело и укрепи я паче врагов их. Преврати сердце их возненавидети люди eго, лесть сотворити в рабех eго. Посла моисеа раба своего, аарона, eгоже избра себе; положи в них словеса знаменiй своих и чудес своих в земли хамове. Посла тму и помрачи, яко преогорчиша словеса eго. Преложи воды их в кровь и измори рыбы их. Воскипе земля их жабами в сокровищницах царей их. Рече, и прiидоша пeсiя мухи и скнiпы во вся пределы их. Положи дожди их грады, oгнь попаляющь в земли их; и порази вiнограды их и смоквы их, и сотры всякое древо предел их. Рече, и прiидоша прузи и гусeницы, имже не бе числа, и снедоша всяку траву в земли их, и поядоша всяк плод земли их. И порази всякаго первенца в земли их, начаток всякаго труда их; и изведе я с сребром и златом; и не бе в коленех их боляй. Возвеселися eгипет во исхожденiи их; яко нападе страх их на ня. Распростре облак в покров им, и oгнь, eже просветити им нощiю. Просиша, и прiидоша крастeли, и хлеба небеснаго насыти я; разверзе камень, и потекоша воды, потекоша в безводных реки; яко помяну слово святое свое, eже ко аврааму рабу своему. И изведе люди своя в радости и избранныя своя в веселiи. И даде им страны язык, и труды людiй наследоваша; яко да сохранят оправданiя eго и закона eго взыщут.

Псалом 105.

Исповедайтеся Господеви, яко благ, яко в век милость eго. Кто возглаголет силы Господни, слышаны сотворит вся хвалы eго? Блажени хранящiи суд и творящiи правду во всякое время. Помяни нас, Господи, во благоволенiи людiй твоих, посети нас спасенiем твоим, видети во благости избранныя твоя, возвеселитися в веселiи языка твоего, хвалитися с достоянiем твоим. Согрешихом со oтцы нашими, беззаконновахом, неправдовахом; oтцы наши во eгипте не разумеша чудес твоих, ни помянуша множества милости твоея; и преогорчиша восходяще в чермное море. И спасе их имене своего ради, сказати силу свою; и запрети чермному морю, и изсяче; и настави я в бездне яко в пустыни. И спасе я из руки ненавидящих и избави я из руки врагов. Покры вода стужающыя им; ни eдин от них избысть. И вероваша словеси eго и воспеша хвалу eго. Ускориша, забыша дела eго, не стерпеша совета eго; и похотеша желанiю в пустыни и искусиша Бога в безводней. И даде им прошенiе их, посла сытость в душы их. И прогневаша моисеа в стану, аарона святаго Господня. Отверзеся земля и пожре дафана и покры на сонмищи авiрона; и разжжеся oгнь в сонме их, пламень попали грешники. И сотвориша телца в хориве и поклонишася истуканному; и измениша славу eго в подобiе телца ядущаго траву. И забыша Бога спасающаго их, сотворшаго вeлiя во eгипте, чудеса в земли хамове, страшная в мори чермнем. И рече потребити их, аще не бы моисей избранный eго стал в сокрушенiи пред ним, возвратити ярость eго, да не погубит их. И уничижиша землю желанную, не яша веры словеси eго; и поропташа в селенiих своих, не услышаша гласа Господня. И воздвиже руку свою на ня, низложити я в пустыни, и низложити семя их во языцех, и расточити я в страны. И причастишася веельфегору и снедоша жeртвы мертвых; и раздражиша eго в начинанiих своих, и умножися в них паденiе. И ста фiнеес и умилостиви, и преста сечь; и вменися eму в правду, в род и род до века. И прогневаша eго на воде пререканiя, и озлоблен бысть моисей их ради; яко преогорчиша дух eго и разнствова устнама своима. Не потребиша языки, яже рече Господь им. И смесишася во языцех и навыкоша делом их; и поработаша истуканным их, и бысть им в соблазн. И пожроша сыны своя и дщeри своя бесовом, и пролiяша кровь неповинную, кровь сынов своих и дщерей, яже пожроша истуканным ханаанским; и убiена бысть земля их кровьми и осквернися в делех их; и соблудиша в начинанiих своих. И разгневася яростiю Господь на люди своя и омерзи достоянiе свое; и предаде я в руки врагов, и обладаша ими ненавидящiи их. И стужиша им врази их; и смиришася под руками их. Множицею избави я; тiи же преогорчиша eго советом своим, и смиришася в беззаконiих своих. И виде Господь, внегда скорбети им, внегда услышаше моленiе их; и помяну завет свой, и раскаяся по множеству милости своея; и даде я в щедроты пред всеми пленившими я. Спаси ны, Господи, Боже наш, и собери ны от язык, исповедатися имени твоему святому, хвалитися во хвале твоей. Благословен Господь Бог Израилев от века и до века. И рекут вси людiе; буди, буди.

Псалом 106.

Исповедайтеся Господеви, яко благ, яко в век милость eго. Да рекут избавленнiи Господем, ихже избави из руки врага, и от стран собра их, от восток и запад, и севера и моря; заблудиша в пустыни безводней, пути града обителнаго не обретоша; алчуще и жаждуще, душа их в них изчезе. И воззваша ко Господу, внегда скорбети им, и от нужд их избави я; и настави я на путь прав, внити во град обителный. Да исповедят Господеви милости eго и чудеса eго сыновом человечeским; яко насытил eсть душу тщу, и душу алчущу исполни благ; седящыя во тме и сени смертней, окованныя нищетою и железом, яко преогорчиша словеса Божiя, и совет вышняго раздражиша. И смирися в трудех сердце их, и изнемогоша, и не бе помагаяй. И воззваша ко Господу, внегда скорбети им, и от нужд их спасе я; и изведе я из тмы и сени смертныя, и узы их растерза. Да исповедят Господеви милости eго и чудеса eго сыновом человечeским; яко сокруши врата медная, и верeи железныя сломи. Воспрiят я от пути беззаконiя их; беззаконiй бо ради своих смиришася. Всякаго брашна возгнушася душа их, и приближишася до врат смертных. И воззваша ко Господу, внегда скорбети им, и от нужд их спасе я; посла слово свое, и изцели я, и избави я от растлений их. Да исповедят Господеви милости eго и чудеса eго сыновом человечeским; и да пожрут eму жертву хвалы и да возвестят дела eго в радости. Сходящiи в море в кораблех, творящiи деланiя в водах многих, тiи видеша дела Господня и чудеса eго во глубине. Рече, и ста дух бурен, и вознесошася волны eго; восходят до небес и низходят до бездн; душа их в злых таяше; смятошася, подвигошася яко пiяный, и вся мудрость их поглощена бысть. И воззваша ко Господу, внегда скорбети им, и от нужд их изведе я; и повеле бури, и ста в тишину, и умолкоша волны eго. И возвеселишася, яко умолкоша, и настави я в пристанище хотенiя своего. Да исповедят Господеви милости eго и чудеса eго сыновом человечeским; да вознесут eго в церкви людстей, и на седалищи старeц восхвалят eго. Положил eсть реки в пустыню и исходиша водная в жажду, землю плодоносную в сланость, от злобы живущих на ней. Положил eсть пустыню во eзера водная и землю безводную во исходища водная. И насели тамо алчущыя, и составиша грады обитeлны; и насеяша села, и насадиша вiнограды, и сотвориша плод житен. И благослови я, и умножишася зело; и скоты их не умали. И умалишася и озлобишася от скорби зол и болезни; излiяся уничиженiе на князи их, и заблуждати сотвори я по непроходней, а не по пути. И поможе убогу от нищеты и положи яко oвцы oтечeствiя. Узрят правiи и возвеселятся, и всякое беззаконiе заградит уста своя. Кто премудр и сохранит сiя? и уразумеют милости Господни.

Псалом 107.

Готово сердце мое, Боже, готово сердце мое; воспою и пою во славе моей. Востани, слава моя, востани, псалтирю и гусли; востану рано. Исповемся тебе в людех, Господи, пою тебе во языцех; яко велiя верху небес милость твоя и до облак истина твоя. Вознесися на небеса, Боже, и по всей земли слава твоя, яко да избавятся возлюбленнiи твои; спаси десницею твоею и услыши мя. Бог возгла во святем своем; вознесуся и разделю сiкiму, и удоль селенiй размерю. Мой eсть галаад, и мой eсть манассiй, и eфрем заступленiе главы моея; iуда царь мой, моав коноб упованiя моего; на iдумею наложу сапог мой; мне иноплемeнницы покоришася. Кто введет мя во град огражденiя? или кто наставит мя до iдумеи? Не ты ли, Боже, отринувый нас, и не изыдеши, Боже, в силах наших? Даждь нам помощь от скорби; и суетно спасенiе человеческо. О Бозе сотворим силу, и той уничижит враги нашя.

Псалом 108.

Боже, хвалы моея не премолчи; яко уста грешнича и уста льстиваго на мя отверзошася, глаголаша на мя языком льстивым, и словесы ненавистными обыдоша мя, и брашася со мною туне. Вместо eже любити мя, оболгаху мя, аз же моляхся; и положиша на мя злая за благая, и ненависть за возлюбленiе мое. Постави на него грешника, и дiавол да станет одесную eго; внегда судитися eму, да изыдет осужден, и молитва eго да будет в грех. Да будут днiе eго мали, и eпiскопство eго да прiимет ин; да будут сынове eго сири, и жена eго вдова; движущеся да преселятся сынове eго и воспросят, да изгнани будут из домов своих. Да взыщет заимодавец вся, eлика суть eго; и да восхитят чуждiи труды eго. Да не будет eму заступника, ниже да будет ущедряяй сироты eго; да будут чада eго в погубленiе, в роде eдинем да потребится имя eго. Да воспомянется беззаконiе oтeц eго пред Господем, и грех матере eго да не очистится; да будут пред Господем выну, и да потребится от земли память их; занеже не помяну сотворити милость, и погна человека нища и убога, и умилена сердцем умертвити. И возлюби клятву, и прiидет eму; и не восхоте благословенiя, и удалится от него. И облечеся в клятву яко в ризу, и вниде яко вода во утробу eго и яко eлей в кости eго; да будет eму яко риза, в нюже облачится, и яко пояс, имже выну опоясуется. Сiе дело оболгающих мя у Господа и глаголющих лукавая на душу мою. И ты, Господи, Господи, сотвори со мною имене ради твоего, яко блага милость твоя; избави мя, яко нищ и убог eсмь аз, и сердце мое смятеся внутрь менe. Яко сень, внегда уклонитися eй, отяхся; стрясохся яко прузи. Колена моя изнемогоста от поста, и плоть моя изменися eлеа ради. И аз бых поношенiе им; видеша мя, покиваша главами своими. Помози ми, Господи Боже мой, и спаси мя по милости твоей; и да разумеют, яко рука твоя сiя, и ты, Господи, сотворил eси ю. Прокленут тiи, и ты благословиши; востающiи на мя да постыдятся, раб же твой возвеселится. Да облекутся оболгающiи мя в срамоту и одеждутся яко oдеждою студом своим. Исповемся Господеви зело усты моими и посреде многих восхвалю eго; яко преста одесную убогаго, eже спасти от гонящих душу мою.

Псалом 109.

Рече Господь Господеви моему; седи одесную менe, дондеже положу враги твоя подножiе ног твоих. Жезл силы послет ти Господь от Сiона, и Господствуй посреде врагов твоих. С тобою начало в день силы твоея, во светлостех святых твоих; из чрева прежде денницы родих тя. Клятся Господь и не раскается; ты iерей во век по чину мелхiседекову. Господь одесную тебe сокрушил eсть в день гнева своего цари; судит во языцех, исполнит падeнiя, сокрушит главы на земли многих. От потока на пути пiет; сего ради вознесет главу.

Псалом 110.

Исповемся тебе, Господи, всем сердцем моим в совете правых и сонме. Вeлiя дела Господня, изыскана во всех волях eго; исповеданiе и великолепiе дело eго, и правда eго пребывает в век века. Память сотворил eсть чудес своих; милостив и щедр Господь. Пищу даде боящымся eго; помянет в век завет свой. Крепость дел своих возвести людем своим, дати им достоянiе язык. Дела рук eго истина и суд, верны вся заповеди eго, утвержeны в век века, сотворeны во истине и правоте. Избавленiе посла людем своим; заповеда в век завет свой; свято и страшно имя eго. Начало премудрости страх Господень, разум же благ всем творящым и; хвала eго пребывает в век века.

Псалом 111.

Блажен муж бояйся Господа, в заповедех eго восхощет зело. Сильно на земли будет семя eго, род правых благословится; слава и богатство в дому eго, и правда eго пребывает в век века. Возсiя во тме свет правым; милостив и щедр и праведн. Благ муж щедря и дая; устроит словеса своя на суде, яко в век не подвижится. В память вечную будет праведник. От слуха зла не убоится; готово сердце eго уповати на Господа; утвердися сердце eго, не убоится, дондеже воззрит на враги своя. Расточи, даде убогим; правда eго пребывает во век века; рог eго вознесется в славе. Грешник узрит и прогневается зубы своими поскрежещет и растает; желанiе грешника погибнет.

Псалом 112.

Хвалите, oтроцы, Господа, хвалите имя Господне. Буди имя Господне благословено отнне и до века. От восток солнца до запад хвально имя Господне. Высок над всеми языки Господь; над небесы слава eго. Кто яко Господь Бог наш? на высоких живый, и на смирeнныя призираяй на небеси и на земли; воздвизаяй от земли нища, и от гноища возвышаяй убога; посадити eго с князи, с князи людiй своих; вселяя неплодовь в дом, матерь о чадех веселящуся.

Псалом 113.

Во исходе Израилеве от eгипта, дому iаковля из людiй варвар, бысть iудеа святыня eго, Израиль область eго. Море виде и побеже, ioрдан возвратися вспять; горы взыграшася яко oвни, и холми яко агнцы oвчiи. Что ти eсть, море, яко побегло eси, и тебе, ioрдане, яко возвратился eси вспять? горы, яко взыграстеся яко oвни, и холми яко агнцы oвчiи? От лица Господня подвижеся земля, от лица Бога iаковля; обращшаго камень во eзера водная и несекомый во источники водныя. Не нам, Господи, не нам, но имени твоему даждь славу о милости твоей и истине твоей; да не когда рекут языцы; Господе eсть Бог их? Бог же наш на небеси и на земли, вся eлика восхоте, сотвори. Iдоли язык сребро и злато, дела рук человеческих; уста имут, и не возглаголют; oчи имут, и не узрят; ушы имут, и не услышат; ноздри имут, и не обоняют; руце имут, и не осяжут; нозе имут, и не пойдут; не возгласят гортанем своим. Подобни им да будут творящiи я и вси надеющiися на ня. Дом Израилев упова на Господа; помощник и защититель им eсть. Дом ааронь упова на Господа; помощник и защититель им eсть. Боящiися Господа уповаша на Господа; помощник и защититель им eсть. Господь помянув ны благословил eсть нас; благословил eсть дом Израилев, благословил eсть дом ааронь, благословил eсть боящыяся Господа, малыя с великими. Да приложит Господь на вы, на вы и на сыны вашя; благословени вы Господеви, сотворшему нбо и землю. Нбо небесе Господеви, землю же даде сыновом человечeским. Не мертвiи восхвалят тя, Господи, ниже вси низходящiи во ад; но мы живiи благословим Господа отнне и до века.

Псалом 114.

Возлюбих, яко услышит Господь глас моленiя моего, яко приклони ухо свое мне; и во дни моя призову. Обяша мя болезни смeртныя, беды адовы обретоша мя; скорбь и болезнь обретох и имя Господне призвах; О, Господи, избави душу мою; милостив Господь и праведн, и Бог наш милует. Храняй младенцы Господь; смирихся, и спасе мя. Обратися, душе моя, в покой твой, яко Господь благодействова тя; яко изят душу мою от смерти, oчи мои от слез и нозе мои от поползновенiя. Благоугожду пред Господем во стране живых.

Псалом 115.

Веровах, темже возглаголах; аз же смирихся зело. Аз же рех во изступленiи моем; всяк человек лож. Что воздам Господеви о всех, яже воздаде ми? Чашу спасенiя прiиму и имя Господне призову; молитвы моя Господеви воздам пред всеми людьми eго. Чтна пред Господем смерть преподобных eго. О, Господи, аз раб твой, аз раб твой и сын рабыни твоея; растерзал eси узы моя. Тебе пожру жертву хвалы, и во имя Господне призову. Молитвы моя Господеви воздам пред всеми людьми eго, во дворех дому Господня, посреде тебe, Iерусалиме.

Псалом 116.

Хвалите Господа, вси языцы, похвалите eго, вси людiе; яко утвердися милость eго на нас, и истина Господня пребывает во век.

Псалом 117.

Исповедайтеся Господеви, яко благ, яко в век милость eго. Да речет убо дом Израилев; яко благ, яко в век милость eго. Да речет убо дом ааронь; яко благ, яко в век милость eго. Да рекут убо вси боящiися Господа; яко благ, яко в век милость eго. От скорби призвах Господа, и услыша мя в пространство. Господь мне помощник, и не убоюся; что сотворит мне человек? Господь мне помощник, и аз воззрю на враги моя. Благо eсть надеятися на Господа, нежели надеятися на человека; благо eсть уповати на Господа, нежели уповати на князи. Вси языцы обыдоша мя, и именем Господним противляхся им; обышедше обыдоша мя, и именем Господним противляхся им; обыдоша мя яко пчелы сот, и разгорешася яко oгнь в тернiи; и именем Господним противляхся им. Отриновен превратихся пасти, и Господь прiят мя. Крепость моя и пенiе мое Господь, и бысть ми во спасенiе. Глас радости и спасенiя в селенiих праведных; десница Господня сотвори силу. Десница Господня вознесе мя, десница Господня сотвори силу. Не умру, но жив буду и повем дела Господня. Наказуя наказа мя Господь, смерти же не предаде мя. Отверзите мне врата правды; вшед в ня, исповемся Господеви. Сiя врата Господня; праведнiи внидут в ня. Исповемся тебе, яко услышал мя eси и был eси мне во спасенiе. Камень, eгоже небрегоша зиждущiи, сей бысть во главу угла; от Господа бысть сей, и eсть дивен во oчесех наших. Сей день, eгоже сотвори Господь, возрадуемся и возвеселимся в oнь. О, Господи, спаси же, О Господи, поспеши же. Благословен грядый во имя Господне; благословихом вы из дому Господня. Бог Господь, и явися нам; составите праздник во учащающих до рог oлтаревых. Бог мой eси ты, и исповемся тебе; Бог мой eси ты, и вознесу тя; исповемся тебе, яко услышал мя eси и был eси мне во спасенiе. Исповедайтеся Господеви, яко благ, яко в век милость eго.

Псалом 118.

Блажени непорочнiи в пути, ходящiи в законе Господни. Блажени испытающiи свиденiя eго, всем сердцем взыщут eго. Не делающiи бо беззаконiя в путех eго ходиша. Ты заповедал eси заповеди твоя сохранити зело; дабы исправилися путiе мои, сохранити оправданiя твоя. Тогда не постыжуся, внегда призрети ми на вся заповеди твоя. Исповемся тебе в правости сердца, внегда научитимися судбам правды твоея. Оправданiя твоя сохраню; не остави мене до зела. В чесом исправит юнейшiй путь свой? внегда сохранити словеса твоя. Всем сердцем моим взысках тебе; не отрини мене от заповедiй твоих. В сердцы моем скрых словеса твоя, яко да не согрешу тебе. Благословен eси, Господи; научи мя оправданieм твоим. Устнама моима возвестих вся судбы уст твоих. На пути свиденiй твоих насладихся, яко о всяком богатстве. В заповедех твоих поглумлюся, и уразумею пути твоя. Во оправданiих твоих поучуся; не забуду словес твоих. Воздаждь рабу твоему; живи мя, и сохраню словеса твоя. Открый oчи мои, и уразумею чудеса от закона твоего. Пришлец аз eсмь на земли; не скрый от менe заповеди твоя. Возлюби душа моя возжелати судбы твоя на всякое время. Запретил eси гордым; прокляти уклоняющiися от заповедiй твоих. Отими от менe поношенiе и уничиженiе, яко свиденiй твоих взысках. Ибо седоша князи и на мя клеветаху, раб же твой глумляшеся во оправданiих твоих; ибо свиденiя твоя поученiе мое eсть, и совети мои оправданiя твоя. Прильпе земли душа моя; живи мя по словеси твоему. Пути моя возвестих, и услышал мя eси; научи мя оправданieм твоим. Путь оправданiй твоих вразуми ми, и поглумлюся в чудесех твоих. Воздрема душа моя от унынiя; утверди мя в словесех твоих. Путь неправды отстави от менe и законом твоим помилуй мя. Путь истины изволих и судбы твоя не забых. Прилепихся свиденieм твоим, Господи, не посрами мене. Путь заповедiй твоих текох, eгда разширил eси сердце мое. Законоположи мне, Господи, путь оправданiй твоих, и взыщу и выну; вразуми мя, и испытаю закон твой и сохраню и всем сердцем моим. Настави мя на стезю заповедiй твоих, яко тую восхотех. Приклони сердце мое во свиденiя твоя, а не в лихоимство. Отврати oчи мои eже не видети суеты; в пути твоем живи мя. Постави рабу твоему слово твое в страх твой. Отими поношенiе мое, eже непщевах; яко судбы твоя благи. Се, возжелах заповеди твоя; в правде твоей живи мя. И да прiидет на мя милость твоя, Господи, спасенiе твое по словеси твоему; и отвещаю поношающым ми слово, яко уповах на словеса твоя. И не отими от уст моих словесе истинна до зела, яко на судбы твоя уповах; и сохраню закон твой выну, в век и в век века. И хождах в широте, яко заповеди твоя взысках; и глаголах о свиденiих твоих пред цари и не стыдяхся; и поучахся в заповедех твоих, яже возлюбих зело; и воздвигох руце мои к заповедем твоим, яже возлюбих, и глумляхся во оправданiих твоих. Помяни словеса твоя рабу твоему, ихже упованiе дал ми eси. То мя утеши во смиренiи моем, яко слово твое живи мя. Гордiи законопреступоваху до зела; от закона же твоего не уклонихся. Помянух судбы твоя от века, Господи, и утешихся. Печаль прiят мя от грешник, оставляющих закон твой. Пета бяху мне оправданiя твоя на месте пришелствiя моего. Помянух в нощи имя твое, Господи, и сохраних закон твой. Сей бысть мне, яко оправданiй твоих взысках. Часть моя eси, Господи; рех сохранити закон твой. Помолихся лицу твоему всем сердцем моим; помилуй мя по словеси твоему. Помыслих пути твоя и возвратих нозе мои во свиденiя твоя. Уготовихся и не смутихся сохранити заповеди твоя. Ужя грешник обязашася мне, и закона твоего не забых. Полунощи востах исповедатися тебе о судбах правды твоея. Причастник аз eсмь всем боящымся тебe и хранящым заповеди твоя. Милости твоея, Господи, исполнь земля; оправданieм твоим научи мя. Благость сотворил eси с рабом твоим, Господи, по словеси твоему; благости и наказанiю и разуму научи мя, яко заповедем твоим веровах. Прежде даже не смиритимися, аз прегреших; сего ради слово твое сохраних. Благ eси ты, Господи; и благостiю твоею научи мя оправданieм твоим. Умножися на мя неправда гордых; аз же всем сердцем моим испытаю заповеди твоя. Усырися яко млеко сердце их; аз же закону твоему поучихся. Благо мне, яко смирил мя eси, яко да научуся оправданieм твоим. Благ мне закон уст твоих паче тысящ злата и сребра. Руце твои сотвористе мя и создасте мя; вразуми мя, и научуся заповедем твоим. Боящiися тебe узрят мя и возвеселятся, яко на словеса твоя уповах. Разумех, Господи, яко правда судбы твоя, и воистинну смирил мя eси. Буди же милость твоя, да утешит мя, по словеси твоему рабу твоему; да прiидут мне щедроты твоя, и жив буду, яко закон твой поученiе мое eсть; Да постыдятся гордiи, яко неправедно беззаконноваша на мя; аз же размышляти буду в заповедех твоих. Да обратят мя боящiися тебe и ведящiи свиденiя твоя. Буди сердце мое непорочно во оправданiих твоих, яко да не постыжуся. Изчезает во спасенiе твое душа моя, на словеса твоя уповах; изчезоша oчи мои в слово твое, глаголюще; когда утешиши мя? зане бых яко мех на слане; оправданiй твоих не забых. Колико eсть днiй раба твоего? когда сотвориши ми от гонящих мя суд? Поведаша мне законопреступницы глумлeнiя, но не яко закон твой, Господи. Вся заповеди твоя истина; неправедно погнаша мя, помози ми. Вмале не скончаша мене на земли; аз же не оставих заповедiй твоих. По милости твоей живи мя, и сохраню свиденiя уст твоих. Во век, Господи, слово твое пребывает на небеси. В род и род истина твоя; основал eси землю, и пребывает. Учиненiем твоим пребывает день; яко всячeская работна тебе. Яко аще бы не закон твой поученiе мое был, тогда убо погибл бых во смиренiи моем; во век не забуду оправданiй твоих, яко в них оживил мя eси. Твой eсмь аз, спаси мя; яко оправданiй твоих взысках. Мене ждаша грешницы погубити мя; свиденiя твоя разумех. Всякiя кончины видех конец; широка заповедь твоя зело. Коль возлюбих закон твой, Господи; весь день поученiе мое eсть. Паче враг моих умудрил мя eси заповедiю твоею, яко в век моя eсть. Паче всех учащих мя разумех, яко свиденiя твоя поученiе мое eсть. Паче старeц разумех, яко заповеди твоя взысках. От всякаго пути лукава возбраних ногам моим, яко да сохраню словеса твоя; от судеб твоих не уклонихся, яко ты законоположил ми eси. Коль сладка гортани моему словеса твоя; паче меда устом моим. От заповедiй твоих разумех; сего ради возненавидех всяк путь неправды. Светилник ногама моима закон твой, и свет стезям моим. Кляхся и поставих сохранити судбы правды твоея. Смирихся до зела; Господи, живи мя по словеси твоему. Вольная уст моих благоволи же, Господи, и судбам твоим научи мя. Душа моя в руку твоeю выну, и закона твоего не забых. Положиша грешницы сеть мне; и от заповедiй твоих не заблудих. Наследовах свиденiя твоя во век, яко радованiе сердца моего суть; приклоних сердце мое сотворити оправданiя твоя в век за воздаянiе. Законопрeступныя возненавидех, закон же твой возлюбих. Помощник мой и заступник мой eси ты; на словеса твоя уповах. Уклонитеся от менe, лукавнующiи, и испытаю заповеди Бога моего. Заступи мя по словеси твоему, и жив буду; и не посрами мене от чаянiя моего; помози ми, и спасуся, и поучуся во оправданiих твоих выну. Уничижил eси вся отступающыя от оправданiй твоих; яко неправедно помышленiе их. Преступающыя непщевах вся грешныя земли; сего ради возлюбих свиденiя твоя. Пригвозди страху твоему плоти моя; от судеб бо твоих убояхся. Сотворих суд и правду; не предаждь мене обидящым мя. Воспрiими раба твоего во благо, да не оклеветают мене гордiи. Oчи мои изчезосте во спасенiе твое и в слово правды твоея; сотвори с рабом твоим по милости твоей, и оправданieм твоим научи мя. Раб твой eсмь аз; вразуми мя, и увем свиденiя твоя. Время сотворити Господеви; разориша закон твой. Сего ради возлюбих заповеди твоя паче злата и топазiа. Сего ради ко всем заповедем твоим направляхся, всяк путь неправды возненавидех. Дивна свиденiя твоя; сего ради испыта я душа моя. Явленiе словес твоих просвещает и вразумляет младенцы. Уста моя отверзох и привлекох дух, яко заповедiй твоих желах. Призри на мя и помилуй мя, по суду любящих имя твое. Стопы моя направи по словеси твоему, и да не обладает мною всякое беззаконiе; избави мя от клеветы человеческiя, и сохраню заповеди твоя. Лице твое просвети на раба твоего и научи мя оправданieм твоим. Исходища водная изведосте oчи мои, понеже не сохраних закона твоего. Праведен eси, Господи, и прави суди твои; заповедал eси правду свиденiя твоя, и истину зело. Истаяла мя eсть ревность твоя; яко забыша словеса твоя врази мои. Разжжено слово твое зело, и раб твой возлюби e. Юнейшiй аз eсмь и уничижен; оправданiй твоих не забых. Правда твоя правда во век, и закон твой истина. Скорби и нужди обретоша мя; заповеди твоя поученiе мое. Правда свиденiя твоя в век; вразуми мя, и жив буду. Воззвах всем сердцем моим, услыши мя, Господи; оправданiя твоя взыщу. Воззвах ти, спаси мя, и сохраню свиденiя твоя. Предварих в безгодiи и воззвах; на словеса твоя уповах. Предваристе oчи мои ко утру, поучитися словесeм твоим. Глас мой услыши, Господи, по милости твоей; по судбе твоей живи мя. Приближишася гонящiи мя беззаконiем; от закона же твоего удалишася. Близ eси ты, Господи, и вси путiе твои истина. Исперва познах от свиденiй твоих, яко в век основал я eси. Виждь смиренiе мое и изми мя; яко закона твоего не забых. Суди суд мой и избави мя; словесе ради твоего живи мя. Далече от грешник спасенiе, яко оправданiй твоих не взыскаша. Щедроты твоя многи, Господи; по судбе твоей живи мя. Мнози изгонящiи мя и стужающiи ми; от свиденiй твоих не уклонихся. Видех неразумевающыя и истаях; яко словес твоих не сохраниша. Виждь, яко заповеди твоя возлюбих; Господи, по милости твоей живи мя. Начало словес твоих истина, и во век вся судбы правды твоея. Князи погнаша мя туне; и от словес твоих убояся сердце мое. Возрадуюся аз о словесех твоих, яко обретаяй корысть многу. Неправду возненавидех и омерзих; закон же твой возлюбих. Седмерицею днем хвалих тя о судбах правды твоея. Мир мног любящым закон твой, и несть им соблазна. Чаях спасенiя твоего, Господи, и заповеди твоя возлюбих. Сохрани душа моя свиденiя твоя и возлюби я зело. Сохраних заповеди твоя и свиденiя твоя, яко вси путiе мои пред тобою, Господи. Да приближится моленiе мое пред тя, Господи; по словеси твоему вразуми мя. Да внидет прошенiе мое пред тя; Господи, по словеси твоему избави мя. Отрыгнут устне мои пенiе, eгда научиши мя оправданieм твоим. Провещает язык мой словеса твоя, яко вся заповеди твоя правда. Да будет рука твоя eже спасти мя, яко заповеди твоя изволих. Возжелах спасенiе твое, Господи, и закон твой поученiе мое eсть. Жива будет душа моя и восхвалит тя; и судбы твоя помогут мне. Заблудих яко oвча погибшее; взыщи раба твоего, яко заповедiй твоих не забых.

Псалом 119.

Ко Господу, внегда скорбети ми, воззвах, и услыша мя. Господи, избави душу мою от устен неправедных и от языка льстива. Что дастся тебе, или что приложится тебе к языку льстиву? Стрелы сильнаго изощрeны, со угльми пустынными. Увы мне, яко пришелствiе мое продолжися, вселихся с селeнiи кидарскими; много пришелствова душа моя; с ненавидящими мира бех мирен; eгда глаголах им, боряху мя туне.

Псалом 120.

Возведох oчи мои в горы, отнюдуже прiидет помощь моя. Помощь моя от Господа, сотворшаго небо и землю. Не даждь во смятенiе ноги твоея, ниже воздремлет храняй тя; се, не воздремлет, ниже уснет храняй Израиля. Господь сохранит тя, Господь покров твой на руку десную твою. Во дни солнце не ожжет тебе, ниже луна нощiю. Господь сохранит тя от всякаго зла, сохранит душу твою Господь; Господь сохранит вхожденiе твое и исхожденiе твое, отнне и до века.

Псалом 121.

Возвеселихся о рекших мне; в дом Господень пойдем. Стояще бяху ноги нашя во дворех твоих, Iерусалиме. Iерслим зиждемый яко град, eмуже причастiе eго вкупе. Тамо бо взыдоша колена, колена Господня, свиденiе Израилево, исповедатися имени Господню; яко тамо седоша престоли на суд, престоли в дому Давидове. Вопросите же яже о мире Iерусалима; и oбилiе любящым тя. Буди же мир в силе твоей, и oбилiе в столпостенах твоих. Ради братiй моих и ближних моих глаголах убо мир о тебе. Дому ради Господа Бога нашего взысках благая тебе.

Псалом 122.

К тебе возведох oчи мои, живущему на небеси. Се, яко oчи раб в руку господiй своих, яко oчи рабыни в руку госпожи своея; тако oчи наши ко Господу Богу нашему, дондеже ущедрит ны. Помилуй нас, Господи, помилуй нас, яко помногу исполнихомся уничиженiя; наипаче наполнися душа наша поношенiя гобзующих и уничиженiя гордых.

Псалом 123.

Яко аще не Господь бы был в нас, да речет убо Израиль; яко аще не Господь бы был в нас, внегда востати человеком на ны, убо живых пожерли быша нас; внегда прогневатися ярости их на ны, убо вода потопила бы нас. Поток прейде душа наша; убо прейде душа наша воду непостоянную. Благословен Господь, иже не даде нас в ловитву зубом их. Душа наша яко птица избавися от сети ловящих; сеть сокрушися, и мы избавлени быхом. Помощь наша во имя Господа, сотворшаго небо и землю.

Псалом 124.

Надеющiися на Господа, яко гора Сiон; не подвижится в век живый во Iерусалиме. Горы окрест eго, и Господь окрест людей своих, отнне и до века. Яко не оставит Господь жезла грешных на жребiй праведных, яко да не прострут праведнiи в беззаконiя рук своих. Ублажи, Господи, благiя и правыя сердцем. Уклоняющыяся же в развращeнiя отведет Господь с делающими беззаконiе; мир на Израиля.

Псалом 125.

Внегда возвратити Господу плен Сiонь, быхом яко утешени. Тогда исполнишася радости уста наша, и язык наш веселiя; тогда рекут во языцех; возвеличил eсть Господь сотворити с ними. Возвеличил eсть Господь сотворити с нами; быхом веселящеся. Возврати, Господи, плененiе наше, яко потоки югом. Сеющiи слезами, радостiю пожнут. Ходящiи хождаху и плакахуся, метающе семена своя; грядуще же прiидут радостiю, вземлюще рукояти своя.

Псалом 126.

Аще не Господь созиждет дом, всуе трудишася зиждущiи; аще не Господь сохранит град, всуе бде стрегiй. Всуе вам eсть утреневати; востанете по седенiи ядущiи хлеб болезни, eгда даст возлюблeнным своим сон. Се, достоянiе Господне сынове, мзда плода чревняго. Яко стрелы в руце сильнаго, тако сынове оттрясенных. Блажен, иже исполнит желанiе свое от них; не постыдятся, eгда глаголют врагом своим во вратех.

Псалом 127.

Блажени вси боящiися Господа, ходящiи в путех eго; труды плодов твоих снеси; блажен eси, и добро тебе будет. Жена твоя яко лоза плодовита в странах дому твоего; сынове твои яко новосаждeнiя масличная окрест трапезы твоея. Се, тако благословится человек бояйся Господа. Благословит тя Господь от Сiона, и узриши благая Iерусалима вся дни живота твоего, и узриши сыны сынов твоих; мир на Израиля.

Псалом 128.

Множицею брашася со мною от юности моея, да речет убо Израиль; множицею брашася со мною от юности моея, ибо не премогоша мя. На хребте моем делаша грешницы, продолжиша беззаконiе свое. Господь праведн ссече выя грешников. Да постыдятся и возвратятся вспять вси ненавидящiи Сiона; да будут яко трава на кровех, яже прежде восторженiя изсше; eюже не исполни руки своея жняй, и недра своего рукояти собираяй; и не реша мимоходящiи; благословенiе Господне на вы, благословихом вы во имя Господне.

Псалом 129.

Из глубины воззвах к тебе, Господи; Господи, услыши глас мой. Да будут уши твои внемлюще гласу моленiя моего. Аще беззаконiя назриши, Господи, Господи, кто постоит? яко у тебe очищенiе eсть. Имене ради твоего потерпех тя, Господи, потерпе душа моя в слово твое; упова душа моя на Господа. От стражи утреннiя до нощи, от стражи утреннiя да уповает Израиль на Господа; яко у Господа милость, и многое у него избавленiе; и той избавит Израиля от всех беззаконiй eго.

Псалом 130.

Господи, не вознесеся сердце мое, ниже вознесостеся oчи мои; ниже ходих в великих, ниже в дивных паче менe. Аще не смиреномудрствовах, но вознесох душу мою, яко отдоеное на матерь свою, тако воздаси на душу мою. Да уповает Израиль на Господа отнне и до века.

Псалом 131.

Помяни, Господи, Давида и всю кротость eго; яко клятся Господеви, обещася Богу iаковлю; аще вниду в селенiе дому моего, или взыду на oдр постели моея; аще дам сон oчима моима, и веждома моима дреманiе, и покой скранiама моима; дондеже обрящу место Господеви, селенiе Богу iаковлю. Се, слышахом я во eифрафе, обретохом я в полях дубравы; внидем в селeнiя eго, поклонимся на место, идеже стоясте нозе eго. Воскресни, Господи, в покой твой, ты и кiвот святыни твоея. Сщенницы твои облекутся правдою, и преподобнiи твои возрадуются. Двда ради раба твоего, не отврати лице помазаннаго твоего. Клятся Господь Давиду истиною, и не отвержется eя; от плода чрева твоего посажду на престоле твоем. Аще сохранят сынове твои завет мой и свиденiя моя сiя, имже научу я, и сынове их до века сядут на престоле твоем. Яко избра Господь Сiона, изволи и в жилище себе. Сей покой мой во век века, зде вселюся, яко изволих и. Ловитву eго благословляяй благословлю, нищыя eго насыщу хлебы; сщенники eго облеку во спасенiе, и преподобнiи eго радостiю возрадуются. Тамо возращу рог Давидови, уготовах светилник помазанному моему. Враги eго облеку студом, на нем же процветет святыня моя.

Псалом 132.

Се, что добро, или что красно, но eже жити братiи вкупе? Яко миро на главе, сходящее на браду, браду аароню, сходящее на ометы oдежды eго; яко роса аермонская сходящая на горы Сiонскiя; яко тамо заповеда Господь благословенiе и живот до века.

Псалом 133.

Се, ныне благословите Господа, вси раби Господни, стоящiи в храме Господни, во дворех дому Бога нашего. В нощех воздежите руки вашя во святая и благословите Господа. Благословит тя Господь от Сiона, сотворивый небо и землю.

Псалом 134.

Хвалите имя Господне, хвалите, раби Господа, стоящiи во храме Господни, во дворех дому Бога нашего. Хвалите Господа, яко благ Господь; пойте имени eго, яко добро; яко iакова избра себе Господь, Израиля в достоянiе себе; яко аз познах, яко велiй Господь, и Господь наш над всеми боги; вся, eлика восхоте Господь, сотвори на небеси и на земли, в морях и во всех безднах. Возводя облаки от последних земли, молнiи в дождь сотвори, изводяй ветры от сокровищ своих. Иже порази первенцы eгипeтскiя от человека до скота; посла знамeнiя и чудеса посреде тебe, eгипте, на фараона и на вся рабы eго. Иже порази языки многи и изби цари крепки; сиона царя аморрейска и ога царя васанска, и вся царствiя ханаанска; и даде землю их достоянiе, достоянiе Израилю людем своим. Господи, имя твое в век, и память твоя в род и род; яко судити имать Господь людем своим, и о рабех своих умолится. Iдоли язык сребро и злато, дела рук человеческих; уста имут, и не возглаголют; oчи имут, и не узрят; уши имут, и не услышат; ниже бо eсть дух во устех их. Подобни им да будут творящiи я и вси надеющiися на ня. Доме Израилев, благословите Господа; доме ааронь, благословите Господа; доме леиiин, благословите Господа; боящiися Господа, благословите Господа. Благословен Господь от Сiона, живый во Iерусалиме.

Псалом 135.

Исповедайтеся Господеви, яко благ; яко в век милость eго. Исповедайтеся Богу богов; яко в век милость eго. Исповедайтеся Господеви господей; яко в век милость eго. Сотворшему чудеса вeлiя eдиному; яко в век милость eго. Сотворшему небеса разумом; яко в век милость eго. Утвердившему землю на водах; яко в век милость eго. Сотворшему светила вeлiя eдиному; яко в век милость eго; солнце во область дне; яко в век милость eго; луну и звезды во область нощи; яко в век милость eго. Поразившему eгипта с первeнцы eго; яко в век милость eго; и изведшему Израиля от среды их; яко в век милость eго; рукою крепкою и мышцею высокою; яко в век милость eго. Раздельшему чермное море в разделeнiя; яко в век милость eго; и проведшему Израиля посреде eго; яко в век милость eго; и истрясшему фараона и силу eго в море чермное; яко в век милость eго. Проведшему люди своя в пустыни; яко в век милость eго. Поразившему цари вeлiя; яко в век милость eго. И убившему цари крепкiя; яко в век милость eго; сиона царя аморрейска; яко в век милость eго; и ога царя васанска; яко в век милость eго. И давшему землю их достоянiе; яко в век милость eго; достоянiе Израилю рабу своему; яко в век милость eго. Яко во смиренiи нашем помяну ны Господь; яко в век милость eго. И избавил ны eсть от врагов наших; яко в век милость eго; даяй пищу всякой плоти; яко в век милость eго. Исповедайтеся Богу небесному; яко в век милость eго.

Псалом 136.

На реках вавилонских, тамо седохом и плакахом, внегда помянути нам Сiона; на вербiих посреде eго обесихом oрганы нашя. Яко тамо вопросиша ны пленшiи нас о словесех песней, и ведшiи нас о пенiи; воспойте нам от песней Сiонских. Како воспоем песнь Господню на земли чуждей? Аще забуду тебе, Iерусалиме, забвена буди десница моя. Прильпни язык мой гортани моему, аще не помяну тебe, аще не предложу Iерусалима, яко в начале веселiя моего. Помяни, Господи, сыны eдомскiя в день Iерусалимль глаголющыя; истощайте, истощайте до основанiй eго. Дщи вавилоня окаянная, блажен, иже воздаст тебе воздаянiе твое, eже воздала eси нам; блажен, иже имет и разбiет младенцы твоя о камень.

Псалом 137.

Исповемся тебе, Господи, всем сердцем моим, и пред ангелы воспою тебе, яко услышал eси вся глаголы уст моих; поклонюся ко храму святому твоему и исповемся имени твоему о милости твоей и истине твоей, яко возвеличил eси над всем имя твое святое. В oньже аще день призову тя, скоро услыши мя; умножиши мя в души моей силою твоею. Да исповедятся тебе, Господи, вси царiе земстiи, яко услышаша вся глаголы уст твоих; и да воспоют в путех Господних, яко велiя слава Господня; яко высок Господь, и смирeнныя призирает, и высокая издалеча весть. Аще пойду посреде скорби, живиши мя; на гнев враг моих простерл eси руку твою, и спасе мя десница твоя. Господь воздаст за мя; Господи, милость твоя во век; дел руку твоeю не презри.

Псалом 138.

Господи, искусил мя eси и познал мя eси; ты познал eси седанiе мое и востанiе мое. Ты разумел eси помышлeнiя моя издалеча; стезю мою и уже мое ты eси изследовал и вся пути моя провидел eси. Яко несть льсти в языце моем; се, Господи, ты познал eси вся последняя и дрeвняя; ты создал eси мя и положил eси на мне руку твою. Удивися разум твой от менe, утвердися, не возмогу к нему. Камо пойду от дха твоего? и от лица твоего камо бежу? Аще взыду на нбо, ты тамо eси; аще сниду во ад, тамо eси. Аще возму криле мои рано и вселюся в последних моря, и тамо бо рука твоя наставит мя, и удержит мя десница твоя. И рех; eда тма поперет мя? и нощь просвещенiе в сладости моей. Яко тма не помрачится от тебe, и нощь яко день просветится; яко тма eя, тако и свет eя. Яко ты создал eси утробы моя, воспрiял мя eси из чрева матере моея. Исповемся тебе, яко страшно удивился eси; чудна дела твоя, и душа моя знает зело. Не утаися кость моя от тебe, юже сотворил eси в тайне, и состав мой в преисподних земли. Несоделанное мое видесте oчи твои, и в книзе твоей вси напишутся; во днех созиждутся, и никтоже в них. Мне же зело честни быша друзи твои, Боже, зело утвердишася владычeствiя их; изочту их, и паче песка умножатся; востах, и eще eсмь с тобою. Аще избiеши грешники, Боже; мужiе кровей, уклонитеся от менe. Яко ревниви eсте в помышленiих, прiимут в суету грады твоя. Не ненавидящыя ли тя, Господи, возненавидех, и о вразех твоих истаях? Совершенною ненавистiю возненавидех я; во враги быша ми. Искуси мя, Боже, и увеждь сердце мое; истяжи мя и разумей стeзи моя; и виждь, аще путь беззаконiя во мне, и настави мя на путь вечен.

Псалом 139.

Изми мя, Господи, от человека лукава, от мужа неправедна избави мя; иже помыслиша неправду в сердцы, весь день ополчаху брани; изостриша язык свой яко змiин; яд аспiдов под устнами их. Сохрани мя, Господи, из руки грешничи, от человек неправедных изми мя, иже помыслиша запяти стопы моя. Скрыша гордiи сеть мне и ужы, препяша сеть ногама моима; при стези соблазны положиша ми. Рех Господеви; Бог мой eси ты, внуши, Господи, глас моленiя моего. Господи, Господи, сило спасенiя моего, осенил eси над главою моею в день брани. Не предаждь мене, Господи, от желанiя моего грешнику; помыслиша на мя, не остави мене, да не когда вознесутся. Глава окруженiя их, труд устен их покрыет я. Падут на них углiя oгнeнная, низложиши я во страстех, и не постоят. Муж язычен не исправится на земли; мужа неправедна злая уловят во истленiе. Познах, яко сотворит Господь суд нищым и месть убогим. Oбаче праведнiи исповедятся имени твоему, и вселятся правiи с лицем твоим.

Псалом 140.

Господи, воззвах к тебе, услыши мя; вонми гласу моленiя моего, внегда воззвати ми к тебе. Да исправится молитва моя яко кадило пред тобою; воздеянiе руку моeю, жертва вечерняя. Положи, Господи, храненiе устом моим и дверь огражденiя о устнах моих. Не уклони сердце мое в словеса лукавствiя, непщевати вины о гресех с человеки делающими беззаконiе; и не сочтуся со избранными их. Накажет мя праведник милостiю и обличит мя, eлей же грешнаго да не намастит главы моея; яко eще и молитва моя во благоволенiих их. Пожeрты быша при камени судiи их; услышатся глаголи мои, яко возмогоша. Яко толща земли проседеся на земли, расточишася кости их при аде. Яко к тебе, Господи, Господи, oчи мои; на тя уповах, не отими душу мою; сохрани мя от сети, юже составиша ми, и от соблазн делающих беззаконiе. Падут во мрежу свою грешницы; eдин eсм аз, дондеже прейду.

Псалом 141.

Гласом моим ко Господу воззвах, гласом моим ко Господу помолихся. Пролiю пред ним моленiе мое, печаль мою пред ним возвещу. Внегда изчезати от менe духу моему, и ты познал eси стeзи моя; на пути сем, по немуже хождах, скрыша сеть мне. Сматрях одесную и возглядах, и не бе знаяй мене; погибе бегство от менe, и несть взыскаяй душу мою. Воззвах к тебе, Господи, рех; ты eси упованiе мое, часть моя eси на земли живых. Вонми моленiю моему, яко смирихся зело; избави мя от гонящих мя, яко укрепишася паче менe. Изведи из темницы душу мою, исповедатися имени твоему; мене ждут праведницы, дондеже воздаси мне.

Псалом 142.

Господи, услыши молитву мою, внуши моленiе мое во истине твоей, услыши мя в правде твоей; и не вниди в суд с рабом твоим, яко не оправдится пред тобою всяк живый. Яко погна враг душу мою; смирил eсть в землю живот мой; посадил мя eсть в темных, яко мeртвыя века. И уны во мне дух мой, во мне смятеся сердце мое. Помянух дни дрeвнiя, поучихся во всех делех твоих, в творенiих руку твоeю поучахся. Воздех к тебе руце мои; душа моя яко земля безводная тебе. Скоро услыши мя, Господи, изчезе дух мой; не отврати лица твоего от менe, и уподоблюся низходящым в ров. Слышану сотвори мне заутра милость твою, яко на тя уповах; скажи мне, Господи, путь, в oньже пойду, яко к тебе взях душу мою. Изми мя от враг моих, Господи, к тебе прибегох. Научи мя творити волю твою, яко ты eси Бог мой; дх твой благiй наставит мя на землю праву. Имене твоего ради, Господи, живиши мя правдою твоею; изведеши от печали душу мою; и милостiю твоею потребиши враги моя и погубиши вся стужающыя души моей; яко аз раб твой eсмь.

Псалом 143.

Благословен Господь Бог мой, научаяй руце мои на ополченiе, персты моя на брань. Милость моя и прибежище мое, заступник мой и избавитель мой, защититель мой, и на него уповах; повинуяй люди моя под мя. Господи, что eсть человек, яко познался eси eму? или сын человечь, яко вменяеши eго? Человек суете уподобися; днiе eго яко сень преходят. Господи, преклони небеса, и сниди; коснися горам, и воздымятся; блесни молнiю, и разженеши я; посли стрелы твоя, и смятеши я. Посли руку твою с высоты, изми мя и избави мя от вод многих, из руки сынов чуждих, ихже уста глаголаша суету, и десница их десница неправды. Боже, песнь нову воспою тебе, во псалтири десятоструннем пою тебе; дающему спасенiе царeм, избавляющему Давида раба своего от меча люта. Избави мя и изми мя из руки сынов чуждих, ихже уста глаголаша суету, и десница их десница неправды; ихже сынове их яко новосаждeнiя водружeная в юности своей, дщeри их удобрeны, преукрашeны яко подобiе храма; хранилища их исполнeна, отрыгающая от сего в сiе; oвцы их многоплодны, множащыяся во исходищих своих; волове их толсти; несть паденiя оплоту, ниже прохода, ниже вопля в стогнах их. Ублажиша люди, имже сiя суть; блажени людiе, имже Господь Бог их.

Псалом 144.

Вознесу тя, Боже мой, царю мой, и благословлю имя твое в век и в век века. На всяк день благословлю тя, и восхвалю имя твое в век и в век века. Велiй Господь и хвален зело, и величiю eго несть конца. Род и род восхвалят дела твоя и силу твою возвестят; великолепiе славы святыни твоея возглаголют и чудеса твоя поведят; и силу страшных твоих рекут и величiе твое поведят; память множества благости твоея отрыгнут и правдою твоею возрадуются. Щедр и милостив Господь, долготерпелив и многомилостив. Благ Господь всячeским, и щедроты eго на всех делех eго. Да исповедятся тебе, Господи, вся дела твоя, и преподобнiи твои да благословят тя; славу цартвiя твоего рекут и силу твою возглаголют, сказати сыновом человечeским силу твою и славу великолепiя цартвiя твоего. Царство твое цартво всех веков, и владычество твое во всяком роде и роде. Верен Господь во всех словесех своих и преподобен во всех делех своих. Утверждает Господь вся низпадающыя и возставляет вся низвержeнныя. Oчи всех на тя уповают, и ты даеши им пищу во благовременiи; отверзаеши ты руку твою и исполняеши всякое животно благоволенiя. Праведен Господь во всех путех своих и прпбен во всех делех своих. Близ Господь всем призывающым eго, всем призывающым eго во истине; волю боящихся eго сотворит, и молитву их услышит, и спасет я. Хранит Господь вся любящыя eго, и вся грешники потребит. Хвалу Господню возглаголют уста моя; и да благословит всяка плоть имя святое eго в век и в век века.

Псалом 145.

Хвали, душе моя, Господа; восхвалю Господа в животе моем, пою Богу моему, дондеже eсмь. Не надейтеся на князи, на сыны человечeскiя, в нихже несть спасенiя. Изыдет дух eго, и возвратится в землю свою; в той день погибнут вся помышлeнiя eго. Блажен, eмуже Бог iаковль помощник eго, упованiе eго на Господа Бога своего, сотворшаго небо и землю, море, и вся, яже в них; хранящаго истину в век, творящаго суд обидимым, дающаго пищу алчущым. Господь решит окованныя; Господь умудряет слепцы; Господь возводит низвержeнныя; Господь любит праведники. Господь хранит пришелцы, сира и вдову прiимет, и путь грешных погубит. Воцарится Господь во век, Бог твой, Сiоне, в род и род.

Псалом 146.

Хвалите Господа, яко благ псалом; Богови нашему да усладится хваленiе. Зиждай Iерусалима Господь; разсеянiя Израилeва соберет; изцеляяй сокрушeнныя сердцем и обязуяй сокрушeнiя их; изчитаяй множество звезд, и всем им имена нарицаяй. Велiй Господь наш, и велiя крепость eго, и разума eго несть числа. Прiемляй кроткiя Господь, смиряяй же грешники до земли. Начните Господеви во исповеданiи, пойте Богови нашему в гуслех; одевающему небо облаки, уготовляющему земли дождь; прозябающему на горах траву и злак на службу человеком; дающему скотом пищу их, и птенцeм врановым призывающым eго. Не в силе констей восхощет, ниже в лыстех мужеских благоволит; благоволит Господь в боящихся eго и во уповающих на милость eго.

Псалом 147.

Похвали, Iерусалиме, Господа, хвали Бога твоего, Сiоне; яко укрепи верeи врат твоих, благослови сыны твоя в тебе. Полагаяй пределы твоя мир, и тука пшенична насыщаяй тя; посылаяй слово свое земли, до скорости течет слово eго, дающаго снег свой яко волну, мглу яко пепел посыпающаго, метающаго голоть свой яко хлебы; противу лица мраза eго кто постоит? Послет слово свое, и истает я; дхнет дух eго, и потекут воды. Возвещаяй слово свое iакову, оправданiя и судбы своя Израилеви; не сотвори тако всякому языку, и судбы своя не яви им.

Псалом 148.

Хвалите Господа с небес, хвалите eго в вышних. Хвалите eго вси ангели eго; хвалите eго, вся силы eго. Хвалите eго, солнце и луна; хвалите eго вся звезды и свет. Хвалите eго, небеса небес и вода, яже превыше небес. Да восхвалят имя Господне; яко той рече, и быша; той повеле, и создашася. Постави я в век и в век века; повеленiе положи, и не мимо идет. Хвалите Господа от земли, змiеве и вся бeздны; oгнь, град, снег, голоть, дух бурен, творящая слово eго; горы и вси холми, древа плодоносна и вси кедри; зверiе и вси скоти, гади и птицы пернаты; царiе земстiи и вси людiе, князи и вси судiи земстiи; юноши и девы, старцы с юнотами. Да восхвалят имя Господне; яко вознесеся имя того eдинаго, исповеданiе eго на земли и на небеси. И вознесет рог людiй своих; песнь всем преподобным eго, сыновом Израилeвым, людем приближающымся eму.

Псалом 149.

Воспойте Господеви песнь нову; хваленiе eго в церкви преподобных. Да возвеселится Израиль о сотворшем eго, и сынове Сiони возрадуются о цари своем. Да восхвалят имя eго в лице, в тимпане и псалтири да поют eму. Яко благоволит Господь в людех своих, и вознесет кроткiя во спасенiе. Восхвалятся преподобнiи во славе и возрадуются на ложах своих. Возношeнiя Божiя в гортани их, и мечи oбоюду oстры в руках их; сотворити отмщенiе во языцех, обличeнiя в людех; связати цари их путы, и славныя их ручными оковы железными; сотворити в них суд написан. Слава сiя будет всем преподобным eго.

Псалом 150.

Хвалите Бога во святых eго, хвалите eго во утверженiи силы eго; хвалите eго в силах eго, хвалите eго по множеству величествiя eго; хвалите eго во гласе трубнем, хвалите eго во псалтири и гуслех; хвалите eго в тимпане и лице, хвалите eго во струнах и oргане; хвалите eго в кимвалех доброгласных, хвалите eго в кимвалех восклицанiя. Всякое дыханiе да хвалит Господа.

Псалом 151.

Мал бех в братiи моей и юншiй в дому oтца моего; пасох oвцы oтца моего. Руце мои сотвористе oрган, и персты мои составиша псалтирь. И кто возвестит Господеви моему? Сам Господь, сам услышит; сам посла ангела своего, и взят мя от oвец oтца моего, и помаза мя eлеем помазанiя своего. Братiя моя добри и велицы; и не благоволи в них Господь. Изыдох в сретенiе иноплеменнику, и проклят мя iдолы своими. Аз же исторгнув мечь от него, обезглавих eго и отях поношенiе от сынов Израилевых.

Content

ПСАЛТИРЬ

Псалтирь

Псалом 1

Псалом 2.

Псалом 3.

Псалом 4.

Псалом 5.

Псалом 6.

Псалом 7.

Псалом 8.

Псалом 9.

Псалом 10.

Псалом 11.

Псалом 12.

Псалом 13.

Псалом 14.

Псалом 15.

Псалом 16.

Псалом 17.

Псалом 18.

Псалом 19.

Псалом 20.

Псалом 21.

Псалом 22.

Псалом 23.

Псалом 24.

Псалом 25.

Псалом 26.

Псалом 27.

Псалом 28.

Псалом 29.

Псалом 30.

Псалом 31.

Псалом 32.

Псалом 33.

Псалом 34.

Псалом 35.

Псалом 36.

Псалом 37.

Псалом 38

Псалом 39.

Псалом 40.

Псалом 41.

Псалом 42.

Псалом 43.

Псалом 44.

Псалом 45.

Псалом 46.

Псалом 47.

Псалом 48.

Псалом 49.

Псалом 50.

Псалом 51.

Псалом 52.

Псалом 53.

Псалом 54.

Псалом 55.

Псалом 56.

Псалом 57.

Псалом 58.

Псалом 59.

Псалом 60.

Псалом 61.

Псалом 62.

Псалом 63.

Псалом 64.

Псалом 65.

Псалом 66.

Псалом 67.

Псалом 68.

Псалом 69.

Псалом 70.

Псалом 71.

Псалом 72.

Псалом 73.

Псалом 74.

Псалом 75.

Псалом 76.

Псалом 77.

Псалом 78.

Псалом 79.

Псалом 80.

Псалом 81.

Псалом 82.

Псалом 83.

Псалом 84.

Псалом 85.

Псалом 86.

Псалом 87.

Псалом 88.

Псалом 89.

Псалом 90.

Псалом 91.

Псалом 92.

Псалом 93.

Псалом 94.

Псалом 95.

Псалом 96.

Псалом 97.

Псалом 98.

Псалом 99.

Псалом 100.

Псалом 101.

Псалом 102.

Псалом 103.

Псалом 104.

Псалом 105.

Псалом 106.

Псалом 107.

Псалом 108.

Псалом 109.

Псалом 110.

Псалом 111.

Псалом 112.

Псалом 113.

Псалом 114.

Псалом 115.

Псалом 116.

Псалом 117.

Псалом 118.

Псалом 119.

Псалом 120.

Псалом 121.

Псалом 122.

Псалом 123.

Псалом 124.

Псалом 125.

Псалом 126.

Псалом 127.

Псалом 128.

Псалом 129.

Псалом 130.

Псалом 131.

Псалом 132.

Псалом 133.

Псалом 134.

Псалом 135.

Псалом 136.

Псалом 137.

Псалом 138.

Псалом 139.

Псалом 140.

Псалом 141.

Псалом 142.

Псалом 143.

Псалом 144.

Псалом 145.

Псалом 146.

Псалом 147.

Псалом 148.

Псалом 149.

Псалом 150.

Псалом 151.